text:
Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole.
Hello 2Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole.
Ina wiyee Haalpulaar heewaani uujde tan majja, so tawii tuma kala omo waawi ŋuurde baar leele nder jamma ; tawa lewlewal sappo-e-nay tooñondirii e duule, sarii ndoogu mum e winndere. Hono no winndiyanke-daartiyanke Teen Yuusuf Gey wiyri : « Njimol (gooto maa keewal) ummodiingol e gole unuɗe nder yeeweende nguron dowri, tanndilo ñaañooru goyowol nder deeƴere durnirɗe, daande ƴellittoonde yahda e jimɗi ndiwiri, tufɗe jalbooje caafe naange, ɗum fof (wonande Fuutanke), ko huunde dillinoore ɓernde, huunde huuriinde niɓɓe yeeweende kam e ciftorɗe ummiiɗe e to ɓuri luggiɗde e fittaandu neɗɗo ».
Nguu ɓesngu, gila e teeminanɗe limlimtinɗi, ngu Tuubakooɓe inniri « Toucouleurs », yaama tawa ko sabu ɓalewol teeŋtungol guri ɓalli maɓɓe, addani ɓe saraade e dente pawiiɗe e kinɗe e pine, addani ɓe jaggirde donaaɗi maɓɓe denndaaɗi ɓuri fof, kam e yiytaade koye maɓɓe wonde yimɓe mahiiɓe e ñaamiri kaytundi nder diƴƴe maayo Fuuta-Tooro hannde oo, deeltiingo dow Denndaaɗi ɗiɗi, Muritani e Senegal, joginoo innde wonnoo tigi ko Namandiiru, leydi ngalɗundi. Hedde teeminannde 11ɓiire, nde wiytaa Tekuruur. Hoɗnoo e mayri adan ko Seereraaɓe e Wolofaaɓe e Soninkooɓe jillondirɓe e Fulɓe haa jibini ko wiyetee hannde Haalpulaar koo. Duttorɗe jangtaaɗe ina kollita ko mawɗo Manna en, Waar Jaabi Njaay sari Lislaam nder tuundu nduu caggal nde o fooli Jah-Oogo en. Ko kanko kadi waawni ɗemngal Fulfulde e dow yammirde mo moni kala yo « Haal Pulaar ! Haal Pulaar ! ».
Ko e daartol keewngol dille nder oo diiwaan keewɗo kareeli ɗi ngasataa Tekuruur ɗakkaa e njiimaandi kaanankiri Soninkooɓe Gaana nder teeminannde 12ɓere, refti heen ko laamaandi Mali (Manndinkooɓe) nder teeminannde 15ɓiire, ko adii nde kaanankiri Gaawo lomtotoo. Ko Koli Teŋella tabitini ngootaagu leydi ndii hedde hitaande 1512. Ko ndeen leydi ndii innitaa, wiyaa Fuuta-Tooro. O renndini pine ɗii leñƴi fof haa o sari ɗe nder Afirik Hirnaange, gila Mali haa Kameruun e Niseer, haa yettii golwole ko wayi no Usumaan Dem Fodeejo e Umarul Fuutiyyu en.
Tesko-ɗen noon Berbeer en ɓe leñol Sahajja en ndewii ɗoon. Gooto e ɓiyɓe Waar Jaabi tawtoraama e dow ɗuum dillere Maraabat en (Muraabiɗuun). Ko caggal ɗuum ndiwkeerunkooɓe Maruknaaɓe e harbiyankooɓe mum en Hormankooɓe ngari haa njettii maaje Niiseer e Senegaal. Ɓe teeŋtini goodal Aarabeeɓe ɓe leñol Beni Hasan en nder ndii leydi laatiindi lislameeri gila cogge gelooɗi befooje Saharaa ina njiyloo kaŋŋe e maccuɓe. Oo demoowo yimiyanke nder kolaaɗe maayo Senegaal ina woowi jime paayodinɗe Aarabeeɓe gila e yonta jaahiliya wayɓe no Antaar e Umarul Qaïs. Garal Tuubakooɓe jibini pelɓondiral pine muusngal, ɗum addani yimiyanke woyde ngati bawɗi mum pusaama, leeɓi koɗli taƴaama, duɗe dingire mum ñifaama. Ko ndeen donaaɗi e goowaaɗi ngenndi mooloyii nder jimɗi gaadanteeji jeyaaɗi e ndesaari ngorwordi coñce kinɗe nder Fuuta-Tooro.
Ndee hettere leydi lommbiinde hakkunde Saahal to rewo e Ferlo to worgo, ndi laatii ko duunde alɗunde ngati ndemandi mayre dumunnaari, coñal laabi ɗiɗi hitaande fof, jibinii kadi naatnaattondiral ɓesnguuji. Eɗen mbaawi tigi wiyde coñce Fuuta-Tooro ummii ko e njilludi keewndi goobuuji batte Manndinkooɓe to bannge fuɗnaange-worgo, Berbeer en e Aarabeeɓe to rewo, Wolofaaɓe e Seereraaɓe to hirnaange. Haa e yonta badtiiɗo, ko coñce jangtaaɗe laatii ngoroondi teeŋtundi, hay sinno nde sabu Lislaam, mbinndiin aarabeere huutoraama haa woodi e banngeeji majje tonngaa, tawi ina yahdi e ooñtude njeñtaari pine ɗee to bannge diine ngam haɓaade sanamiyaagal gonnongal e leƴƴitaade.
Goodal coñce kinɗe
Renndo Haalpulaar waɗi ko calɗi tati. Salndu adanndu nduu ko Rimɓe ɗo tawaten Fulɓe-Aynaaɓe, Toorodɓe, Seɓɓe, Subalɓe, Jaawanɓe. Saldu ɗiɗmuru nduu ko Ñeeñɓe fitiram-golle en kam e ñeeñɓe jaareeɓe, woni Mahbuɓe, Wayiluɓe, Sakkeeɓe, Lawɓe, Wammbaaɓe, Mahbuɓe-Suudu-Paate e Awuluɓe. Salndu tataɓuru nduu ko Jiyaaɓe (e Gallunkooɓe).
Ko adii nde hinnde Toorodɓe woodata, ardude e compugol lefol Almamaagal, renndo Haalpulaar en waawiino reende goodal mum e jerondiral mum e fawaade e ngonka kinɗe mum. Ngonka kinɗe ɗee ina yiytetonoo laataade ɗe timmotirooje, gootal fof timmina keddingal ngal. Ndeen, jotondiral hakkunde kinɗe ɗee ina newinoo sanne, wonaa no jooni nii. Kañje fof ɗe innitirtonoo ko iwdi ngootiri.
Ndeen, neɗɗo arataa Ceɗɗo maa Pullo-Gaynaako, maa Cubballo, o wontatno ɗuum e fawaade e jikku makko, baawal makko, maa e taariindi makko – ngonka maccungaagu alaa fof ɗo fawinoo. Wonde maccuɗo fawinoo ko e batte golwole. Eɗen teskoo hannde, macungaagu e gallunkaagu ngontii hinnde no kinɗe keddiiɗe ɗee nii, hinnde heewɓe yimɓe, nde ɓesngu mum hedditorii njiyaagu ellee ella walla si’i donaaɗo.
Iwdi cariindi kesiri hinnde Toorodɓe, ummii ko e kinɗe keddiiɗe ɗee fof, hinnde yuɓɓunde les araaraay Lislaam. Ɗum tagi en nanataa hinnde ndee nder daari kollitooji iwde Fulɓe. Tinndi men ina cifoo Fuuta, mbiya ɗum : “Leydi awooɓe e aynaaɓe”.
Sikke alaa, kinɗe ɗee fof innitirtoo ko ɗo gootel, Pullo garwaniijo, gontuɗo Lawbo ɗoo, Cubballo too, Bammbaaɗo bannge goɗɗo, ekn. Ko ɗoon coñce cañii, coñce “kinɗiije” (pawiiɗe e hinnɗe) kono ɗe ngonaa diiwtuɗe goɗɗum, ɗe ngonaa uddiiɗe. Hinnde fof ina joganii renndo ngoo gollal nder pinal gootal ngal, e teskaade ngaal pinal ina jogii darnde, ko adii fof naftoore, jeytoraande e njuɓɓudi nguurndam ñalnde kala. Miijo “coñce ngam coñce” (l’art pour l’art) woodaano e ngoon renndo.
E takko ngal pinal naftowal, aawdi ndenndaani ina woodi, ndenndinndi ko adii fof tinndi e daari ballitooji nehngo renndo gila e cukaagu haa e cagataagal. So sukaaɓe e taani mum en catiima duɗal, ko ndeen kon keɓatnoo binndannde nguurndam gadane maandinaaɗe e baɗe kullon ladde. Mawɓe so ummitiima e golle caasɗe, pooftotoo ko jamma tawa aɓe keɗoo haaliyankooɓe, njeewtana ɓe golwole e daari yimɓe ɓennuɓe laatotooɓe daarorɗe cuusal e e moƴƴere, e jaambaraagal e giɗli. Ko e nder ndii awdi ngootiri ndenndaani kadi mbaɗtaten won ɗiin fannuuji coñce ko wayi no leele e calsaltiri mum ko heen jeyaa.
Leelee calsitiri mum
Leele ina darji nder renndo Haalpulaar en. Iwdi oo fannu njimri anndaaka tigi rigi. Won wiyɓe leele ummii ko e Arabeeɓe. Ɓe mbiyi helmere “leele” ndee ummii ko helmere Aarab “leyla” (jamma). Woɗɓe heeriiɓe annduɓe mbiyi alaa, ko wayi no Buubu Sal mo Podoor (yoo Geno yaafo mo). E fawaade e dalillaaji tiiɗɗi o wiyi “leele” ko e nokku hee tigi sosaa ngati ko adii Siidi Siriif mo Ciloñ bayyinɗo oo baar, woɗɓe kuutoriima ɗum tigi. Ɗum fof e wayde noon, yaajni leele ko baar “su’araawu” laatiiɗo tabitino jime Antaar et Umaul Qaïs, yimiyankooɓe Arabeeɓe e yonta jahiliyya.
Njooɗndam jammaaji, yurmeende pottite giɗli, sifaa moƴƴere ŋari debbo, sifaade yeweende nokkuuji ɗi haaliyanke ciftori… Ɗum fof jeyaa ko e « leele » e calsitiri mum. Naalankooɓe ŋanaa mawninii leele, hono Sammba Joob “Leele” e Abdullaay Ceenel Faal (yo Geno yaafo ɓe). Hannde, Aamadu Tammbaa Joob ɓamtii araaraay “leele”.
Mbaydiiji coñce dumunneeje
Mbaydiiji coñce dumunneeje (joljole pawiiɗe e dumunaaji) mbaɗtatee ko e jeyal denndangal. Kono aɗi teskoree heewde ciiri e fawaade e ngonkaaji. Ɗi keewi ko maaydude e jom majji. Njeñtudi majji teddaani haa noon fof ngati sosi ɗi ko naalankooɓe (coolooji jayɓe, diɗɗe naalankooɓe nanaaɓe), fentooɓe jimɗi kesi ƴoogaaɗi e jimɗi boombi gure so ina nguna gawri maa so ina poɓɓana sippirteeɓe nder dingire.
Bayal Sammba Teen mawninii ndii mbaydi coñce e kitaale 1930. Pelle ɓurɗe ɓadtaade en ngonii naalankooɓe ŋanaa : wayɓe no Sammba Diyye Sal, Siidi Baylel Caam, Birom Njaay, Aali Hammadi Aali, ekn. Hannde oo, woni ɗoo ko gaaciyankooɓe hesɓe e gardagol Baaba Maal mo Daande Leñol, adduɓe kesamkesaagu, naatni heen mbaydiiji coñce Fuuta e nokkuuji goɗɗi. Ciftoren ɗoo Usumaan Hammadi Joob, Ngaari Laaw (jiyruɗo hoore mum dono Bayal Sammba Teen), Demmba Jah, Accaa Wele, Abuu Jubaa Deh, ekn.
Nafoore heeriinde batte coñce kinɗe
Coñce kinɗe njeyaa ko e faawru renndaandu ndu diƴataa. Ina heen Pekaan, wulaango Subalɓe, Gumbalaa, noddaango Seɓɓe, Dillere eewnaango Mahbuɓe.
Dillere nde Mahbuɓe
Sammba Dooru Mahbo e Umar Gafoo Senngoot, ko mawɓe yimatnooɓe Dillere ŋanaa. Mahbuɓe Sañooɓe ina teskoraa hinnde haɓɓiinde e gannde ɓaleeje jotondirɗe e jaŋde meccal cañu. Fitiram-golleeɓe kuutoroo gollorɗe mum en e cefi mum en, sara yaawere Cubballo maa Ceɗɗo peewnoowo kaɓirɗe mum. Jimoowo Dillere e ñeeñal mum e gannde mum, artirana renndo sippiro duumiingo hakkunde cañoowo e meccal mum, tawa ina yahda e lamɗam asko, ɗo ɓiyɓe yummiraaɓe maɓɓe Wayluɓe, Sakkeeɓe, Lawɓe njaltata e ngoon asko.
Pekaan mo Subalɓe
Sikke alaa, Pekaan jeyaa ko e fannu coñce Haalpulaar en ɓurɗe lollude nder Afiriki Hirnaange. Pekaan waɗi ko jime cornaaɗe cefi caɗɗi faamde. Cefi ɗi yamiraaɓe tan mbaawi sappaade. Iwdi Pekaan ko ndernderi cuuɗiindi. Wonande hoɗɓe e daande maayo, gannde cuuɗiiɗe nder diyƴe, kaawis dille won “tagooje kaawniiɗe” maa kulle ɗe ganndaaka… ko geɗe paamortooɗe nder gannde cuuɗiiɗe. Jom-Maayo, Caamaaba, Munu-Maayo, ɗum fof ko jalaŋuuji diyƴe ɗi Cubballo wallikintoo mbele awo mum ina moƴƴa, maa daña poolgu nder kareeli ƴiiƴiiji hakkunde makko e Ngabu maa Ngaari Maayo. So en juurnitiima cefi ɗii, maa en taw heen kelme ɗemɗe Seereer maa Wolof. Ɗum ina seedoo jiidigal gila daawaa-dawi hakkunde Subalɓe Fuuta e renndooji Seereraaɓe e Wolofaaɓe. Hollirta ɗum ko won e jettooɗe bayɗe no Gey, Gay, Saar, Joob, ekn. Gellaay Aali Faal takkii innde mum e Pekaan nde heddiiɓe ndefti heen.
Gumbalaa mo Seɓɓe
Gumbalaa ko jimɗi hare, jeyi ɗum ko Seɓɓe. Ko hono noon “ vaaghu ” wayi e Safalɓe. Ina wiyee kadi Kontimpaaji maa Jimɗi Ƴiiƴam. To daartol, Gumbalaa jokkindiri ko e Bawɗi Alamari : tabale laamɓe e yonta Satigaagal, Fulɓe Deeniyankooɓe. Gumbalaa ko coñce hare e golwole. Mawninaa heen ko waasde hormaade maayde e muuseeki, ko kam woni jime coomɗe jaambaraagal e cuusal nder mbaadiiji mum kala.
Loowdi jime e jimɗi Gumbalaa ina keewi. Jimɗi daartooji kareeli Sammba Gelaajo Jeegi, tinndinooji golwole Koli Teŋella, cifotooɗi kaawniiɗe wolde Bilbasi. Ɗoo kadi eɗen teskoo kuutoragol kelmeendi ndi faamotaako e Pulaar, njiidundi e ɗemɗe Soninkoore e Bamanankoore. Ɗum ina teskina kadi batte ɗemɗe Mandinkooje nder ndii mbaydi coñce njaajndi e yonta Koli Teŋella. Hay sinno Gumbalaa tottaa ko Seɓɓe, ittataa ko Fulɓe fof ndenndi ɗum, ngati Seɓɓe ko harbiyankooɓe jokkiiɓe e lefol Fulɓe Deeniyankooɓe.
Eɗen ciftora ɗoo noon, Seɓɓe e koye mum en ina njogii jaarooɓe mum en, jeyaaɓe e hinnde Lawɓe, ɓe inniraa Lawɓe-Gumbalaa (ko ɓe Lawɓe yimooɓe Gumbalaa).
Pinal laamaandi Mali sariima e leyɗe Senegambi, Gine, haa e fuɗnaage-rewo Muritani. Ngal woppii batte to gaaci (kaɓirɗe mum e leeɓi mum) to firiqa Wulaad Mbaarek en haa jibini ko wiyetee “howl” to Safalɓe. Leeɓi gooti ɗi ceertaani piyatee e koɗli gila Neema haa Bamako e Ndakaaru e Konaakiri.
Beyti e coñce lislaamiyankooje
Mbaydi coñce kesiri dañaama nde Lislaam naati Fuuta. Beyti e burdi ko jime diine baajotooɗe, ɗe yimata ɗum en almaddaaji, mawninooɓe Lislaam kam e Nulaaɗo Muhammad (yo jam e kisal ngon e makko) maa waliyaaɓe mawɓe wayɓe no Sheek Tijjaani e Alhajji Umar Taal. Giiri noon kam ko mbaydi coñce ndi Almudɓe Ngay en kuutortoo (Almuudo Ngay wayi ko no sanɗa garɗo e joofnude, binndoowo jime ngam jaarde seernaaɓe mum so o arii e woppiteede).
Jime Ceerno Abdurahmaan mo Banaaji ganndiraaɗo Ceerno Boy ina njaaji ina ndarji. Gooto e almudɓe makko ɓurɓe anndeede ko Ñokkaan Jibi Selli. Muhammadu Aali Caam ina jeyaa e winndiyankooɓe ɓurɓe anndeede. Qasiida mo o wallifii e nguurndam Al hajji Umar Taal ina waɗi ko ina tolnoo ujunnaaji jeenay konngol. Yoga e ngal coñcal diinewal jangtangal maa binndangal ummii ko e hinnde Toorodɓe, hay sinno, e ko teeŋti, ngal jeytaama e jeyal denndangal kinɗe fof.
Mbinndiin jime ɗee abbitii ko e cañu ɗemngal Aarab. Heen sahaaji nii, jime ɗee ko binndanɗe e Arab ɓooyɗe piraaɗe e Pulaar haa njahda e ngonka Haalpulaar en. Nde wonnoo batte Lislaam nder renndo Haalpulaar en ko ko fuɗi, haa mbaydi miijanteendi maɓɓe fooɗtii doosɗe ɗe diine jannginta.
Nani, Fuuta-Tooro arii e laabi celi pine, ɗo ndeftaten kadi e Teen Yuusuf Gey ngati alaa e sago tonngen, “nder leydi Haalpulaar en, sikke alaa e ko ɓuri banngeeji goɗɗi, coñce carii uuranteeri ngenndi ndii. Kaaccam dowri gila Dimat haa Damga, ko ngesa gawri maa makka, ñaaruwal keccal lebbi tati nder hitaande, ɓoorningal goobuuji puri lebbi keddiiɗi ɗii, maayo woowaango kono mooftungo kullon kon nganndaaka. Leydi wontii mogo. Kammu seedtiima… yimre wontii miijannde… baaruuji leele ciftina pural cuuɗi mahiraaɗi ɓakke. Nguu goobu mboɗeewu gese gawri waalo, kadi so en uuraama keccol yarkomaa tawa eɗen ciftora jime Pekaan nder jammaaji”.
Fantaŋ mo Fulɓe Aynaaɓe
Ina wiyee baar gadiiɗo hoɗeede e hoddu ko Fantaŋ. Ko sonndu juurinoo e catal lekki ina sirka, jom hoddu ñemtini, ko ɗuum woni Saygalaare. Ko baar cuusal e jaambareeɓe, yimata ko lolluɓe wayɓe no Aamadu Sam Poolel, Umarel Sawa Donnde, Yero Maama, sawndii baaruuji jurminiiɗi ñemtinooji yah-ngartaa aynaaɓe cogge nay, jom gese en maa harbiyankooɓe hulɓiniiɓe sosɓe leppi laamaaɗi.
Sammba Taba Kali ko Mahbo Suudu Paate bayyinɗo Fantaŋ. Baaruuji goɗɗi jaltuɗi e Fantaŋ, nannduɗi e mbaydiiji dummunnaaji, njeytoraama e coñce Fulɓe. Bojal e goɗɗi ko heen njeyaa, Mammadu Faatel Bah ngal bayyini.
Kerooɗe maa Keroonde
Kerooɗe maa Keroonde ko jeyi waañooɓe. Kono hannde oo, alaa hinnde heeroriinde waaño. Mbele ndeen hinnde meeɗii woodde ? Ko naamnal. Ɗum fof e wayde noon, won dente yimɓe jotondirɓe e kullon, waañooɓe ngam ndaña heen ko nguurdi maa ngam reentoraade kulle daddooje. Ina heewi yiyeede gure keewɗe ɗo ndentata ngam haɓaade kullon ladde mbonnowon gese maa conngowon jawdi. Won e galleeji keeroriiɗi reende cefi waaño kam e gulaali wolde woni kerooɗe ngam doolnude baañoowo mbele kulle ladde ina ndonkana mo.
Naale mo Jiyaaɓe
Jiyaaɓe ko ɗawanooɓe e mbaydiiji coñce kinɗe keddiiɗe ɗee. Ɗum addani ɓe sosde mbaydi coñce maɓɓe keeriindi : Naale. Ɗo adan ɗoo, ɗee coñce keerorinoo tan ko hinnde Jiyaaɓe. Loowdi majje ko jime bellitaaɗe, jogiiɗi mbaydi ñiŋoori geɗe ooñiiɗe e renndo, ko wayi no ngeñamlesaagu, yiɗneede, mbooroɗaagu, ekn. Tawii tan ko ɗoon Naale kaaɗnoo alaa ko kinɗe keddiiɗe ɗee njyi heen ko boni. Kono, nde Naale fuɗɗii jogaade mbaydi waklitere, ina ñiŋa dabi renndo yowitiingo e kinɗe, ɗum wonti bonande. Ngam dartinde ɗum, seerenɓe kolliri Naale ina karmi, hay nii kuutoragol buubaa jahdintenooɗo heen oo.
Ina woodi kadi kinɗe daraninooɗe kinɗe keddiiɗe ɗee fof, maa mbiyen renndo ngoo kala. Yeru mum ko Awluɓe reenɓe Yeelaa, Lenngi e Bawɗi Alamari, hoɗooɓe. Ina e Lawɓe njaarata ko Seɓɓe, ɓeen ngoni Lawɓe Gumbalaa. En njiyii Mahbuɓe Suudu Paate njaarata ko Fulɓe. Ciftotoren ɗoo Mahbuɓe Jawanɓe njaarata ko Jaawanɓe. Ɓe njiidaa noon e Mahbuɓe Sañooɓe jeyɓe Dillere to bannge coñce keeriiɗe.
To bannge jokkondire naftooje coñce ɗee, tonngen wonde jotondire ina ngoodi tigi hakkunde won ɗeen kinɗe, ko wayi no Sakkeeɓe e Wayluɓe e Lawɓe e Mahbuɓe e Awuluɓe e Wammbaaɓe… kono kadi hakkunde Subalɓe e Fulɓe (Fulɓe Jaawɓe Dalli), ko noon kadi hakkunde Subalɓe e Seɓɓe (desondiral ina woodi hakkunde maɓɓe).
Kuɗol : Ibrahiima Muttaar Saar
Fulo : Aamadu Malal Gey koroowo Laabi Weeyo


c: text/html

text:
Ko woni sabu coggeeli no ɓeydoo e nder luumo Seenegaal?
Saakitaama ñannde :
Heɗiiɓe RFI Fulfulde min bismiima on nder taskaram men ‘’faggudu e ɓamtaare Afrik. Faandaare faggudu e ɓamtaare Afrik, ko faaminde on, no leyɗe men fewndori baŋŋe jawle, ɓamtal e saɗteende walla caɗeele ko yowitii e ɓamtaare Afrik.E nder yewtere nden hannde, kaleten ko ko fewti ɓeydagol coggeli e nder lumooji Senegal. Ko woni sabu coggeeli ɗi ɓeydii ? Ko ɗum waawi batinande faggudu leydi ndii ? Ko wonni ndarde pelle ndariɗe hutortoɓe ñamri (ñaamanteeri) ? Ko holɗe pehe peeje lamu nguu haani ƴettude ngam faddagol ɗee caɗeele ?Ngam jaabaade ɗee naamne, koɗo men ko Mammadu Njaay, faggunduyanke, horeejo lowe « E-media ». En yewtidan kadi e Aaminata Baro, debbo ndariiɗo ngam faggotooɓe ñamri keɓa hakkeji maɓɓe.Omaar Jallo, ko yiiloowo, suudu ngeyngu e nder leydi Senegaal.Heɗiibe Rfi Fulfulde, ko ni woni toɓɓe taskaram men, Faggudu e ɓantaare AfriK.
Heɗee kaa taskaram e alkamissare kala e 8:50 (GMT)
Himo heɗitee aljuma e 17:50 (GMT) Yonta Kuuɓal.
Hiɗon waawi tawtoreede e jeewte ɗen ka tonngoode amen WhatsApp: 00221766441282.
Hiɗon waawi yiitude taskaramji ɗin fow ka kelle amen Facebook e Twitter: RFI FULFULDE

robotstxt: allowed

filter: keep


text:
Wullum Seyki (Wul M’Seyke) ko hardaane jeyaaɗo he leñol Etfaaga el Kataat, he suudu Baarikalla en to Aksuus. Omo lolliri wonde taƴoowo, walla “saaysaaye” tampinnooɗo (kamminnooɗo) yimɓe, gaannunooɗo laamu koloñaal.
O wuubotonoo ko he diiwaan Brakna e Tararsa, haa teeŋti he saraaji Ɓoggee. O ɓurnoo heewde yande ko he ɓaleeɓe tan, ngam hisde e njoftiigu safalɓe. Walla mbiyen omo faamnoo konngol biyngol « haɓ e gooto Alla wallu maa ». Ine wiyee kadi huunde e safalɓe Aftuut e Eeleega ina cuuɗatnoo mo, caloo haaltude ngonka makko, sabu kulol… Wullum warii yimɓe heewɓe, o « heli koyɗe fulɓe heewɓe, o wari jawdi mum en ». Ko Wullum warnoo Hammadi Siree to Meel, o wari Ngalanka Gay to Aajilaan (Aslaat), o wari Sayiid wul Serña to Moyt.
Kono Wullum ina wonatnoo saraaji Eeleega, Meel, nder Asaaba, haa Kaay. Omo heewnoo yahde Kiifa ɗo o ƴettatnoo njooɓaari tawa o hulaani, walla e keerol hakkunde Barakna e Tararsa, heen sahaaji boom haa to Butelmiit.
Wullum Seyki ko dardaro, joom becce jaajɗe, mo seerataa e saayaande mum mawnde. E sahaa nde o yiyletee ndee, omo soli ñiiƴe ɗiɗi muuynirɗe ɗee, omo waɗi aanoode jaasi garde fiynoo mo e tuma nde o nannganoo, koyɗe ɗee ina mbaɗi gaanooɗe ceenuuji jamɗe o tonngiranoo. Tuubakooɓe mbiyi « kala ɗo omo yaha tawata ko omo fiilii kaala haa yeeso makko majji. Omo ƴoƴi haa o maayi, omo waawi welde ƴiiƴam so o wondii he yimɓe, o wona e yimde, e amde, e jaarde nulaaɗo… Heen sahaaji o wiya ko o siriif, o innitoroo Abdallaahi wul Ahmeddu ».
E wiyde tuubakooɓe, e fawaade e kabaruuji ɗi birigajee garde rokki ñalnde 26 abriil 1950 : « Wullum ine joginoo wallidiiɓe laaɓtuɓe : tilliisa gooto to Meel, tilliisa to Lebwera (fuɗnaange Meel), tilliisa to Letfatar (to hardaneeɓe Ehel Baarikalla en), kam e sehil makko tiiɗɗo biyeteeɗo Ahmed wul Aleya wul Lagalal to Kiifa, mo o wujjidnoo fetel to Ayyuun, oon woni ballitoowo mo he kure e conndi ». Heewɓe kadi ina nganndunoo Wullum no feewi, kono cuusaano haalde walla tawa omo moƴƴunoo e mum en.
Kono, e sahaa nde o wiyletee ndee, « Wullum ina jogitii fetel e kure mum mo o wujjunoo e capaato wulaad Ahmed en gooto, omo jogii wolweer, kam e karabin mo o wujjunoo e garde gooto to Ayyuun ».
Mawɗo tunndu Butilimiit woondii ñalnde 28 sulyee 1949 « nanngude mo e fawaade e ɗii kabaruuji pooƴɗi e nokku ɗo o heewi mooftooɓe, wonaa huunde newiinde. Ɓuri moƴƴude tan ko warde oo saaysaaye bonɗo, tawa ine hunoo yeende, mbele safalɓe leydi ndii, ɓe nganndu-ɗaa ko kam en tan mbaawata fottude e makko, ine mbaɗda idii haaltude mo ».
Ciimtol Lietanaa Houmaire, kumaandaŋ catal Rooso.
E tuugnaade e ciimtol liyetnaa Houmaire, gardinooɗo catal Rooso, Wullum waɗii bonanndeeji garooji ɗii :« Ñalnde 25 saawiyee 1950, o yanii e kippu PTT (poosto) peewnatnooɗo ɓoggol telefoŋ hakkunde Eeleega e Misriyya, o ɓoli ɓe haa ɓe laaɓi, o ullii he sooynde ;
E lewru abriil 1950, Wullum fellii, gaañi garde serkal Ahmed wul Habiib jiylotonooɗo ɗum, les tilliisa to Mbuun.
Ñalnde 26 abriil 1950, he saraaji Meel, kippu gardeeɓe jirlotooɗo (ine jeyanoo heen Hammadi Siree, Bookara Aamadu, e ɗowoowo biyeteeɗo Moymi), fottii e makko omo waɗɗii ngelooba. Gardeeɓe ɗiɗo ɓee cuuɗii, neli ɗowoowo oo yo jaɓɓoyo mo. Ndeen Wullum arii haa faandii ɓe, garde biyeteeɗo Hammadi Siree oo felli. Wullum suuɗii caggal supoƴuru, jaabtii, fiɗi garde oo. Bookar Aamadu, caggal nde safri Hammadi, yahi ƴeewoyde ndiyam. Wullum taartii tulde ceenal, ari jokkiti Hammadi. O sooynii Bookara ine ara, o felli ɗum ; oon jaabtorii fotde piyanɗe nayi walla joyi, fetel mum mocci, dogi suuɗoyii he teheende. Wullum kañum yahdi e fetel Hammadi e kure 5 walla 6.
Ñalnde 4 mee 1950, wullum wari Ngalanka Gay to Aajilaan.
Ngam dartinde golle bonɗe WS waɗata ɗee, laamu koloñaal ummanii mo. Ñalnde 5 mee 1950, tunndu (serkal) Barakna kam e tunɗe catiiɗe ɗee, mbaɗi jeejee juumtuɗo e warngo Wullum ñalnde 5 mee 1950.
« Mi yahii Eeleega ñalnde 5 mee, miɗo wondi e maresaal loji Ber e gardeeɓe ɓaleeɓe 6, nelan-mi gardeeɓe safalɓe 20 to Butelmiit. Feere sakkaa ngam ndeenka diiwaan Barakna oo : gardeeɓe safalɓe 30, gumiyeeji 20, kam e yarlitiiɓe. Ɓulli e boyli diiwaan Giimi, Tashot, Meel, Aajilaan, Eeleega … ndeenaa. Seteeji reenooɓe yirlotooɓe mbaɗaa he keeri diiwaan Barakna oo kala, tawi ko baɗɗiiɗi walla jahrooji koyɗe. Losko waɗaa ɗo tuddunde Jamaariik en ɗo Aajilaan ɗoo, ɗo warngo wattindii waɗde ɗoo. Ngo yuumti e tuumgol yimɓe 9 jeyeede e wallitɓe warngo ngoo. Wiɗto ngoo jokki, kono, ine jeyaa e ko telɓini ngo, keewgol wiyooɓe njiyii saaysaaye oo, tawi ko he nokkuuji ɗii fof, laawol gootol. Kikiiɗe 12 mee, laakta-ɗen mo to Mederdara, e to Butelmiit.
Ñalnde 13 mee Wullum wari kadi garde serkal ine wiyee Sayid wul Sereña to Moyt subaka law les tilliisa, caggal ɗuum o wari gelooɗi ɗiɗi, o nawori ngoota, o ƴirɓani rewo. Kabaaru oo heɓaa ko feccere jamma, ñalnde 15 mee. Ɗoon he ɗoon postooji Meel e Giimi tintinaa.
Ñalnde 16 mee ɗaɓɓu-ɗen yo gumiyeeji 30 nelde to Barakna, faade Giimi, ɗo sikkaa Wullum ine waawi nanngeede (Meel, Letfetar, Giimi, kam e ɓulli). Batu ndenndinngu kumaandaŋ serkal Barakna e Tararsa e Gorgol, yantude e ardiiɓe taƴre Misriyya e Ɓoggee jooɗiima ñalnde 19 mee to Eeleega. Ñalnde 21 mee, waktu 8 subaka, min kabraa Wullum waraama. Nii woni min ngari, min ƴetti mo, min nawi mo Eeleega, annduɓe mo teeŋtini ko kanko tigi woni ɗoon, o wirnaa sara Eeleega.
Wiɗto waɗaango ngoo wiyi ko nii o wardaa :
Wulaad Biri en tato (3) yiylotonooɓe gelooɗi jarli ngujjanooɗi potti e Wullum ine wondi e denɗum Siidi wul Mseyke les lekki. Ɓe njeewtidi e makko ko juuti, caggal ɗum ɓe ndeeyi, ɓe nanondiri nanngude mo. Kikiiɗe mum, tawi denɗiiko oo yahii ko ina wona waktu ko adii ɗuum, ɓe njahdi e makko fotde 400 meeteer, gooto e maɓɓe girbii saayaande makko, ɗiɗaɓo oo wiyi ina nannga junngo makko ñaamo tawi Wullum sortii wolweere mum, kono tawi tataɓo oo girbiima fetel makko, felli mo hade makko fellude wulaad biri en tatato ɓee. Fetel (model 1916 AC 71-792) mo o wardaa oo, jeynoo ɗum ko tuddunde gardeeɓe taƴre Eeleega.
Tesko : nanngugol Wullum juutii, mettii, sabu dalillaaji keewɗi
1. Nokku ɗo o yirlotonoo ɗoo ine heewi leɗɗe, ine metti yahde, ine heewi cewle ndiyam, pele neɗɗo mbeeɓaani maanteede ɗoon;
2. Koreeji makko mballitii mo no feewi sikke alaa heen, ɓe njaɓaani rokkude kabaruuji, walla hay so ɓe ndokkii tawata ko kiiɗɗi.
3. Wullum ine darjunoo no feewi, tee ine hulaa. O wiyatnoo ko hay huunde waawaa yettaade mo, tee omo wasoroo ɗum. Omo joginoo daabaa jaawɗo, mettuɗo yahdude saka keɓtaade.
Geɗe ɗiɗi ine njeyaa e newnude jaggugol Wullum : 1°) njeenaari ujunnaaje noogaas (100 000 francs) e 2°) jowgol njoɓdi ardiiɓe haa nde Wullum nanngaa fof. Ɗuum yanti e peeje ndeenka cakkanooɗe ɗee. »
Ciimtol Lietanaa Houmaire, kumaandaŋ catal Rooso.
Kanko lietnaa Houmaire o siimtanii Guwerneer Muritani to Ndar no geɗe ɗee kala njahri nii, haa teeŋti no Wullum wardaa nii, o ɗaɓɓi e mum nde rokkata wulaad Biri en warɓe Wullum ɓee njeenaari ndii, ko jiidaa e rokkude ɗum en kaɓirɗe tawaaɗe e Wullum ɗee, hono ko fodonanoo kala nannguɗo Wullum nii.
Wullum maayri ko duuɓi 32 fat. Warɓe mo ɓee mbiyi, nde o fellaa ndee, ko konngol gootol yalti he hunuko makko « Alla ko bajjo ». Ɓe mbiyi, o heɓiino wiyde ɓe nde ɓe ñaldi ndee wonde o woni ko e « jihaadi feewde e raneeɓe e kala wallidiiɓe mum en ».
Bookara Aamadu Bah


text:
Hukuuma hakkilnta shaanu janngirde nga, NUC wi fasiti hokkuki umroore nde be hokkino dow be omta univastiiji malla janngirde mawde.
Nder derewol windaangol iga hooreejo shaanu Ceedeeku hukuumawa ngan, Mr Sam Onazi, bee luutanki seketeriijo hukuumawa ngan, Prof. Adamu Rasheed, NUC wi derewol windaangol mar ngol innde ‘e lambaaji banana, Ref; NUC/ES/138/VOL.64/135, dated 23rd September 2022 on the subject matter: Re: Forwarding Of Court Judgement And Enforcement Of Order By The National Industrial Court Of Nigeria, (NICN) In Suit No. Nicn/Abj /270/2022: derewol ngol do bo dari darnde be faasi be wirgi ngol.
Ngol be winndi kesum bo sappi’e wiiki dow ko tokkata baawo be yeccan ardiibe hukumaaji din enanta ummaatoore.
Hooreejo komitiwa hakkilanta ardiibe janngirde den (CVC), Prof. Yakubu Ochefu, wi be larti bolide den de Aranndeeje mallabo uroore nden.
O wi CVC, “min larta haalakn no ka waare te tata min omta jangirde haa hunduko enanta dereeji amma mallum’en bo fudditay jannginki fukaraabe, ASUU.“
Hiitordu ndu hakkilanta shaanu luumooku ‘e kampaniiji tefri mallum’en univastiiji lorta cuudi janngirde ngam janngina fukaraabe.
ASUU fuddi tikkere nden iga 14th of February 2022 nden bawti Lebbi 2 be tikki tiikkere nde wala nyalaande ragare.
SADIQ ALFA


text:
Ballo ardiido kawta tokkere fijoobe bol nga (NFF), lisal Jhawol Lagos, Seyi Akinwunmi, wangini anniyaaji muudum haro daruki tefre cubi ardungal kawtal ngal dum tammi wadeeki nder Lewru garoojum haa Galluure Benin nder Jihawol Edo Fombib walaadu Fombina Lesdi Naajeeriya.
Akinwunmi do habdan a jabuki korowal, Amaju Pinnick, wadiido waadu Laamu nde 2 ko timmata lewru September 2022.
Akinwumi suuditi haalakan haa moobre nde wada haa Abuja hakku mabbe enanta bee Ardiibe kawtal ngal NFF bee Ardiibe laamu ndonndonu fuu tawaama haa giifakan.
Akinwumi wi “mi woodi anniya wo’itinki kawtal ngal NFF nahaandi toni mi hebi bosesel Ardungal ngal nden mi waddan jkuude jahargal yeeso sanne.”
NFF taskani wadol cubidin 30 Lewru September 2022 haa Benin City, Edo.
SADIQ ALFA


text:
Ñalnde 21 desaambar woote mbaɗtaama e nokkuuji ɗo partiiji gootondirooji ɗii ndonkondirnoo. Haa heddii to Kayhayɗi (woote meer), Attaar e Shingiti (woote depitee), caggal “ko nii, wonaa nii”, mo gasataa. Ɗe potnoo waɗteede ko ñalnde 7 desaambar 2013 kono, sabu jiñagol e jiikagol CENI e limooje mum, e bayle keewɗe, yimɓe njooɗiima balɗe 10
Ñalnde 21 desaambar woote mbaɗtaama e nokkuuji ɗo partiiji gootondirooji ɗii ndonkondirnoo. Haa heddii to Kayhayɗi (woote meer), Attaar e Shingiti (woote depitee), caggal “ko nii, wonaa nii”, mo gasataa. Ɗe potnoo waɗteede ko ñalnde 7 desaambar 2013 kono, sabu jiñagol e jiikagol CENI e limooje mum, e bayle keewɗe, yimɓe njooɗiima balɗe 10
ina padi e njeñtudi daawal gadanal. Heddinoo tan ko balɗe 3, wonti hankadi ngaanumma. CENI waɗi no woownoo waɗde, so tarñude laabi sariya e dirtinde baɗtugol ngol.
Ko Gurmo Loh, cukko hooreejo UFP gadano, karallo ko faati e ñaawooje e sariya wiyi waɗaa koo « ko maslahaa hakkunde yahdiiɓe » ; O wiyi, ko waɗi koo ko « jilɓoore bonnde to bannge politik e njuɓɓudi gaddanɗo partiiji tawtoraaɗi woote ɗii naatde fitina ». Alaa no laamu nguu waawnoo waɗde so wonaa dirtinde ɗe, haa teeŋti noon kadi eɗum rokki ɓe fartaŋŋe waawde waɗde maslahaaji mgam « ustande yahɓe woote ɓee mette ». Caggal ɗum o naatani dalillaaji sariya ɗii « ina foti siftineede wonde ko mbaawka ciynoowo (hooreejo leydi, so en njiɗii laɓɓinde) foti lajde ñalɗi woote so tawii ko daawal dagingal ngal doosɗe leydi dotti ngal wonaa. Kono wonande njuuteendi kampaañ woote, e laje gullitagol kanndidaaji ndokkaa, haa arti noon e ko woni ngoƴa men jooni koo, so lajal hakkunde daawe woote ɗiɗi ɗee, yo won wonande woote hooreleydaagu, walla carɗinooje walla minisipaal. Ɗeeɗoo laje ngonaa laje njuɓɓudi, kono ko laje carɗinaaɗe, walla nii doosɗeleydiije ». Ɗum firti ko persidaa leydi ndii walla guwarnama mum ngalaa heen mbaawka, ko sariya tan dottata ɗum (rewrude e parlemaan) walla ɓesngu rewrude e referaandoom.
No geɗe ɗee njahrii nii ina hollita wonde CENI paraano. Yanti heen ardiiɓe konu nguu e laamu nguu ngonaani jaambureeɓe. Ɗum fof e wayde noon en teskiima kam partiiji jahnooɗi woote ɗii won ɗo tampini parti laamu oo (to Rooso, Waad Naaga, Kankoosa, Tintaan, Jigenni, Kobonni, Neema, Sebka, Arafaat, El Miina, Daar-Nayiim), woni nokkuuji ɗi ngalaano memaandi, walla ɗo mawɓe teheeɗe walla gure mbaɗnatnoo yimɓe ko mbelaa. Kono ɗuum haɗaana parti laamu oo, hono UPR heɓde 74 depitee (ko ɓuri feccere depiteeji ɗii : 51%). Partiiji kiisaaɗi ko luulndiiɗi ɗii fof so ndenndii, ko heewi fof ko 37 depitee keɓi (so en kiisiima heen Wiam : depiteeji 10) ɗum woni nayaɓal asammbele ɗee (25%), partiiji ɓalliiɗi laamu goɗɗi ɗii keɓi 33. (Ina heddii depiteeji 3 : to Attaar e Shingiti). To oon bannge eɗen mbaawi wiyde wonde luulndo ngoo yahrii caggal, sibu e asaambele ɓennuɗo oo, ngo joginoo ko tataɓal depiteeji ɗii (30 nder 95). E jaati ko woni luulndo tigi koo yettaaki joyaɓal suudu sarɗi nduu, yah ngartaa fof, ndiyam faati ko maayo, ɗum woni WIAM ɓooyataa e luulndo, ndeen noon ngo heddortee tan ko 27 depitee (18%). E ko fayi ɗum noon, ko Tawaasul heɓtata hoore luulndo, Jamiil Mansuur dartoo darnde Ahmed Daddaa (heewɓe ina coofni ɗum sibu ina wayi no Tawaasul roɓti ɗoo ko geɗal partiiji luulndo taƴiiɗi woote ɗii).
E nder ɗuum, COD seeraani, gila e daawal gadanal ngal, wiyde yo “woote ɗee niilne, woote goɗɗe ɓamdaaɗe, nuunɗuɗe njuɓɓinee”. Haa teeŋti noon ñalnde alarba 24 e batu jaaynde ɓe njuɓɓinnoo, ɓe takki laamu nguu yowde ceekgol gollotooɓe ngol njogornoo waɗde haa woote ɓenna. Ɓe ñiŋi no feewi ceekgol ngol rewaani laawol fotde 500 gollotooɓe to Tasiast e MCM, sibu laamu nguu hulii haalde heen konngol. Ko noon kadi ɓe takkiri laamu nguu yiɗde booynaade Somagaz, tee heewɓe kadi maa mbaas heen golle.
Yimɓe leydi ndii fof e ñiŋde woote ɗee no njahri nii, gila e luulndo taƴiingo, haa e luulndo yahngo woote, haa e partiiji laamu (ko ina ɓura 100 wullitaango njoɗɗinaama e daawal gadanal ngal), haɗaani leydi Amerik e Espaañ e Farayse wiyde “ina mbeltanii ɓesngu Muritani e laamu mum sabu juɓɓingol woote jamyame, tiiɗtinɗe demokaraasi e leydi ndii”. Huunde hollitoore ceertugol ngoƴaaji men e ɗi leyɗe mawɗe ɗee.
Geɗel goɗngel ina teskaa : partiiji AP (MPR mo Haamiidu Baaba, ADIL e RD) tawtii COD e seppo yuɓɓinnoo ñalnde alarba 18, seppo heewngo yimɓe sanne. Yanti e ɗuum, ñiŋooje teeŋtuɗe Tawaasul, walla ɓurɗe mettude kadi ɗe APP ñiŋi woote ɗee. Geɗe gaddanɗe huunde e yimɓe wiyde “woote ɗee ɓeydi ko leefɗinde laamu nguu e rokkude luulndo taƴinoongo ngoo goonga”.
Ñalnde 25 desaambar 2013, parti Mesawuud (APP) alaa ko heddani CENI e woote ɗee. O takki “nayeeɓe ardiiɓe CENI ɓee, o wiyi alaa ko wonnoo ngoƴa mum en so wonaa juloraade kaalis CENI, e waasde woƴeede waɗde golle peewɗe”. Fedde ndee ina “ñiŋa no doole mum potirnoo yeeso muritaninaaɓe e winndere ndee kala ɗee woote jiiɓiiɗe kam e njeñtudi mum”. E nde “nodda denndaangal waɗooɓe politik nde njuurnittoo ngonka leydi ndii, ndaroo e sompude juɓɓude demokaraasi goongɗuɗe, koolniiɗe”.
Bookara Aamadu Bah


text:
Himbe ko hewtanta 41 halkaama wakkati ngulu yiiti nanngi haa galluure Cairo Lesdi Misra.
Hukuuma hakkilanta shaanu njamu Lesdi Egypt wi police ‘en suditani beka bee tiidaare mabbe wakkati be hisnino wobbe daadiibe bee nawnande caatude haa nokkuure nden.
“dudbe diwi iga dow wurtiri henir gel suudu sooyi yonki mabbe laaraniido Gidde Gite muudum, Abu Bishoy kanyum on suuditi ka.
Kubaru’en Lesdi Misra anndini wiiki sababu yiite ngen fuddaama wakkati be wartiri yiite lamtamrki nden tawi njamnga janareeto do huuwa yiite man hawtindiri on waddi ngulu yiite ngen haa giifakan.
Primeministaajo Lesdi ndin Mustafa Madbouly hawtaade bee ngomnaajo lardiwol Giza General Ahmed Rashed, yahi nokkuure nden yottini kofli foofo mabbe yaaki lenyol sooyube yonki mabbe nden wi wallan nyaube be bo meemaabe haa masiibo ngon.
SADIQ ALFA


text:
Home -- Fulfulde -- Perform a PLAY -- 042 (TiFam, daughter of the witch doctor 1)
42. TaïBu, jiwo ñanneejo on 1
Naange ngen immike åaawo pelle wonɗe ɗen e ndee nokkuure wi’eteende Hoore Fello? Taïfour no wuuridude e mawåe makko åen e nder cuurun huɗo darniraakun loope. Hari ko åe waasinuåe, hiåe huli ruuhuuji bonɗi ɗin. Åe anndaano hay huunde fii Alla tigi-tigiijo yiɗuɗo åe on, on daaluɗo ɗun ɗoo : Hita a hulu, ko fii miɗo wondi e maa.
Taïfour baabaajo on, yanneejo on e Uugaylu immike bimbi law, yumma makko no wocccitude nokkuure nden, hiåe gollude ka ngesa. Taïfour no wallitotonoo åe soono woo.
Neeniraawo on : "TaïFour, en jassay puteeje welɗe ɗen, naåenɗe janngo ka maakiti. Yahu taýitaa kaaki banaana ɗin fii no mi wattira ɗi ka nder debeere."
TaïBou : "Si mi waɗi ɗun, a wallitoto lan no mi henndora roobu mo foduɗon-mi on?"
Neeniraawo on : "En yi’oyay."
TaïBou ýetti himpaare nden, åe fokkitii ka tutateeri banaaje ɗen. Weldiɗɗo makko on no yahude ka tutateeri bananaaje. Giɗo makko on dogi ka ngesa telenma makko.
Mariyama : "TaïBou! TaïBou!"
TaïBou : "Mariyama, janngo mi addante roobu winndaaɗo e mun on."
Mariyama : "No winndii? Hay a waawataa janngude. Mi ekkitoto janngugol, mi sooday goɗɗun."
TaïBou : "Hara a soodataa talkuru hesuru ben an ndun fii no daɗiraa?"
Mariyama : "Hinaa non, mi wattotaako han kadi baakanwol. Men wontii Almasiiyaaåe, men sooday Kitaabul Muggadasi on."
TaïBou : "Mariyama, ko a feetuɗo! Ruuhuuji bonɗi ɗin yiɗaa ɗun few. A nawnay."
Mariyama : "TaïBou, mi hulaa han kadi. Annabi Iisaa no åuri ruuhuuji bonɗi ɗin doole. Hita a hulu, sabu himo wondi e men. Baaba en yewtii en fii ɗun ka Kitaabul Muggadasi."
TaïBou : "Ɗun ko penaale, ko penaale."
TaïBou jogitii talkuru mun ndun, dogi.
TaïBou : "Neene, Mariyama wattotaako han kadi talkuru, sabu åe wontii Almasiiyaaåe."
Almasiiyaaåe åen ko yimåe tawdaaåe e annabi Iisaa, ko ɗun waɗi si åe jaåataa jooni gollidude e talki e daarooåe koode e bidi’aaji. Alla no toŋi ɗin piiji ka nder deftere makko.
Hara hiɗa hooli sugu ɗin piiji, kaa ko annabi Iisaa woni ko hooliɗaa? Ko kanko tun gasata hisingol ma, wallito maa. E hino ko maakan maa kon : Hita a hulu, sabu miɗo wondi e maa.
TaïBou anndaano wonde hiɗen waawi toraade annabi Iisaa. O wuurii e nder kulol.
Nde Ugaylu, yanneejo on ari haa ka Mariyama, awa kadi mawåe makko åen wontii Almasiiyaaåe, yeeso makko ngon no niååitude, e goɗɗun goo kadi ... Ko ɗun woni ko feýýi e nder oo taariika tigi-tigiijo ɗoo, en yi’oyay ɗun ka taariika hikkotooɗo.
Yewtooåe : Fillitotooɗo, TaïBou, neeniraawo, Mariyama
© Copyright : CEF Allemagne


text:
Home -- Fulfulde -- Perform a PLAY -- 033 (Farewell from the mountain)
33. Fii waynondiral ngal ka hoore fello
Suka : "Hey! Hannde alkamisa men yahataa lekkol ko ñalaande fowteteende."
Jiwo : "Ko juldeere honnde nii?"
Suka : "Pentakosta."
Jiwo : "Ko honɗun woni firo mayre?"
Suka : "Awa mi anndaa dey tigi tigi."
Hara miɗo waawi sifanaade ma fii mayre?
Suka : "Hiihi, meɗen faalaa tigi anndugol fii mayre."
E ñalaande Ýettineede nden annabi Iisaa no annditinde en wondema o yiltitike ka kammu åawto timmingol makko golle makko ɗen ka hoore leydi. Ko balɗe cappanɗe nay feýýi åawto juldeere Yawtaneede nden. E nder ɗen balɗe cappanɗe nay, annabi Iisaa feeñani laabiiji buy taalibaaåe makko åen. Åe yi’i mo, åe heɗitii mo, åe nafodi e makko. Ñannde goo, o feeñidani yimåe åurayåe 500 nde wootere.
Ko balɗe cappanɗe nay feýýi åawto juldeere Yawtaneede nden, o ardii taalibaaåe makko åen haa e ngoo fello wi’eteengo Zaytuuni. Himo faalaa wondude e maååe, o yewta åe ko hitti adalde o ýewtineede ka kammu.
Iisaa : "Mi timminii golle Alla ɗen. Jooni, yahee haa ka yimåe åen fow e nder aduna on fow, wi’on åe wondema mi maayii e mi immintinaama. Wi’on åe yo åe toro no mi wontirana åe Joomi maååe on, ɗun åe wonday e an ka kammu haa poomaa. Annditee wonde mi wonday e mon, mi yeɗa on bawgal fii no seeditoranon woååe goo fii an."
Onsay annabi Iisaa towni juuɗe ɗen, o du’anii taalibaaåe makko åen. Wano o yewtiri non, o muti nde wootere, duulere buumi mo e gite maååe fewndo ko o yahata ka Alla ka wirnii ɗon.
Suka : "E ko honɗun annabi Iisaa woni e waɗude ka kammu jooni?"
Himo laamii fow, o jaaboto torndeeji men ɗin e himo toranaade en kadi.
Wonande åen gomɗinåe e innde makko nden, himo moýýinande en wonunde ka wonen.
Jiwo : "Mi janngii ɗun ka nder Kitaabul Muggadasi, awa ko ɗun. E hino ɗoo maaku Annabi Iisaa on : Wonundeeji buy no woodi ka galle Ben an … ko fii miðo yahude hebilangol on wonunde."
Suka : "Hara taalibaaåe åen aanaano fii ko annabi Iisaa wondaa kon e maååe?"
E hinaa non. Ɗun no yaadi e fodaari makko ndin.
Suka : "Honɗun e fodaari?"
Mi yewtete fii ndin fodaari ka taariika aroyoowo.
Yewtooåe : Fillitotooɗo, suka, jiwo, annabi Iisaa
© Copyright : CEF Allemagne


text:
Masiyankooɓe ina goongɗini ko Alla daɗndata kono wonaa e dow waawnere. Ndee ɗoo ƴeewtere ko daliilu ngoon miijo masiyankooɓe. Ina woodi ne e gasirde ƴeewtere limto won caɗeele e miijo "determinism" manaam "kala huunde ko hodirannde." E noo ɗuum tawira e Alkoraana.
Holi to boneeji ngummorii?
Holi ko waɗi Alla nana yeeba bonaande nde ɗuum waɗete haɗaani ɗuum!?
Holi ko waɗi Alla yamirii aadee haɓirde silaama jamaanu Muusaa?
Ƴeewtere fa'de "Violence et Propaganda" Ñengeere e Puunti, Silaama e karwaas...
Mata Alla yafataa tan? Holi no gooto ñaawirte ñaawoore jenen?
1 Mbele Iisaa ko Alla? 2 Holi to Iisaa wiy ko Alla? 3 Mbele Alla ina waawi wonde neɗɗo?4 Holi no Iisaa wonirta Alla bayri Alla ko gooto? 5 Holi no Iisaa woniri Alla? E wonde konngol Alla? 6 Alla jaɓataa wonde neɗɗanke koy! Alla yankintaako? 7 Iisaa ina ñaago Alla? 8 Holi no maayirta?
Ɗee ɗoo jaŋɗe garooje ko ɗe pa'tunde e no rewɓe jaggira e nder masiyankaagal. Eɗe ngardaa e dawe noon.


text:
Taskaram hakkilanta shaanu njamu Lesde Duuniyaaru WHO wi yaw anndira Ebola hepti laway haa Lesdi Uganda.
Lincitol on hepti haalakan bee wiiki woodi alaamaaji batte nyawngun do wanngira seesi seesi.
Himbe ko hewtani 24 on tawaama bee nyawngun nden halki ko hewtani 4 haa bakkeejeden.
Dr Patrick Otim, mo hakkilanta shaanu nyaw Ebola ha Lesdi Uganda kanyum on yecci kubaru’en be BBC dow sadan be hebay mardo nyawngun haa giifakan sam.
O wi “ko wadi ngam ko be hepta nyaw ngun halki dudbe haa bakkeeje den nden duudbe yaaliri nokkuuje jana’iza marbe Ebola..”
Kadima O wi wakkati nyawngun kesum ngu ‘Sudan strain’ Ebola virus, sankita lekki man duuday
Lekki burdi duudugo wakkati man ni jee ‘Zaire strain’ haa Lesdi Africa hirnaangeeje enanta jamhuuriya Lesdi Congo.
SADIQ ALFA


text:
Hooreejo diplomasiiyaaku Lesdi Kanada, Chérif Mahamat Zene, dali golle muudum ngam ardiido Junta do hokkamo kuude ko haanday O huuwa.
Anndinoore nden wadaama on wakkati be wadanno bolindiral narral hakkunde mabbe.
Chérif Zene goddo on mo habdannta ngomnati dow ko laarani narral tefre joonde jam haa galluure Doha iga 8th August beenanta kawte Turtube.
Ngam tiinaare maako on wadi turtube wabbe fuddi joonde narral (DNIS), hewtrani lewru saallinde do wade haa N’Djamena ngam be wada Cubi laabdi goongaraaji.
Cherif wi dereeeji saawudi kalimaaji cembiddi bindaangol Ardiibe Sooja’en gooto nder mabbe woni Mahamat Idriss Déby Itno, yerbaama warki tomaako ko tekki yerbeeki bana ni nden sappimo dow O huuwa kuude goddi di wala ndungayre nden naa kuude maako non on wadi sanadu dalki kuude maako.
SADIQ ALFA


text:
Home -- Fulfulde -- Perform a PLAY -- 066 (He’s finally here)
66. Ka sakkitorun o yiitaa
Saïfulaye : "Ko honde tuma o artata ka lannoode?"
Saïfulaye waawataa habbaade han kadi. O alaa accude dogugol ka fineeter.
Saïfulaye : "Neene, ko honde tuma baaben artata ka suudu?"
Neeniraawo : "Ɗun waawataa neeåude haa jooni. Ko hannde o eååunoo hewtitugol ka makko iwtugol safaari ndin, miɗo taññinii wonde o tongotaako ka embuteyaasi otooje ɗen."
Saïfulaye : "O nelday lan ordinateer fijinirɗo keso. Si o artayno tun non jooni!"
Si tawii o artoyay ton! Yimåe Israa’iila åen no miijii sugu ɗun gila duuåi neeåunooɗi ɗin. Åe habbike, åe taññinike wonde o artay ko neeåataa, e maanaa Dandoowo mo Alla fodi on. Wi’eteeɗo on Andaraawu waawataa habbaade han kadi. Himo habborii hawjere on addoowo kisiyee on e åuttu ngun. Ko wondugol e Yuuhanna o åurnoo yiɗude. Soono kala himo haala fii makko, wurin o yi’iino mo!
Onsay, dokkal åurngal labeede ngal ka nder ngurndan Andaraawu hewtii.
Hari himo binde Yuuhanna ka caangol wi’eteengol Yurdayniwol ka annabi Yaayaa ewninoo ɗon ɗun ɗoo :
Yaayaa : "Ndaaree, himo ɗoo : Iisaa Dandoowo fodaaɗo on."
Andaraawu ndaari hella ka annabi Iisaa darorii ton.
Andaraawu : "Himo ɗoo, o hewtii ka sakkitorun!"
Andaraawu no faalaa ekkitaade anndugol annabi Iisaa. Himo yaadude e weldiɗɗo makko on hiåe iwtiri åaawo annabi Iisaa. Annabi Iisaa no anndi tigi ko hombo o woni e ɗaååitude e ko hombo faalaa anndugol mo. O yiltitii, o landii ɗun ɗoo :
Annabi Iisaa : "Ko hombo wonɗon e ɗaååitude? Ko honɗun faalaɗon?"
Andaraawu : "Ko honto hoɗuɗon?"
Annabi Iisaa : "Aree ka an, mi holla on."
Wondude e weltaare e jiñere, hiåe jokkude annabi Iisaa. Åe hewti ka o hoɗi ɗon, åe woni ɗon ñallal ngal fow takko makko.
Wondugol e annabi Iisaa ko weltaare åurnde mawnude nden non. Hara hiɗa wondi e mayre? Andaraawu no waawunoo ewnaade weltaare. Ko jooni o sifanii goɗɗo fii nden nafoore labaade nde o heåi.
Ko yo a feññin tun woni ko lanndaɗaa! Hara ko hombo yewtuɗaa fii annabi Iisaa hannde?
Andaraawu fuɗɗori neene-gooto makko on.
Andaraawu : "Sim’uuna, men yi’ii mo. Mahin, hiɗa haani ekkitaade tun anndugol fii makko!"
Jiñere nde Andaraawu wondi e mun nden ko raaåyande. Sim’uuna no hoolii wonde neene-gooto makko on yaadi e makko. Hino wa’i wa si annabi Iisaa no habbii mo. Annabi Iisaa anndaano hay ko honno o wi’etee.
Annabi Iisaa : "Ko a Sim’uuna. Kono gila hannde jooni, ko Petruusu noddiroyteɗaa."
Ɗun ko innde heyre nii. Ɗun no firi wonde annabi Iisaa wantay mo aaden keso. Ko yiitugol annabi Iisaa jokka mo wattitata en.
Ɗun okkoray en cuucal, ko fii kanko ko o selluɗo finde.
Yewtooåe : Fillitooɗo, Saïfulaye, neeniraawo, Yuuhanna, Andaraawu, Iisaa
© Copyright : CEF Allemagne


text:
u
penndoowo - fenndooɓe - pennduɗo - fennduɓe - penndirgal - penndirɗe - penndal - pennde - penndugol - pennduli - penndol - penndi - penndidi - penndiri - penndiɗi - fenndannde - penndanɗe - fenndoore - penndooje - fenndo - pennde - fenndere - pennde - ekn...
fennditde - fenndidde - fenndinde - fenndikinde - fenndirde - fenndoyde - fenndande - fenndondirde - fenndorde - fennditidde - fennditinde - fennditikinde - fennditirde - fennditoyde - fennditande - fennditondirde - fennditorde - fennddinde - fennddikinde - fennddirde - fennddoyde - fennddande - fennddondirde - fennddorde - fenndnikinde - fenndnirde - fenndnoyde - fenndnande - fenndnondirde - fenndnorde - fenndkinirde - fenndkinoyde - fenndkinande - fenndkinondirde - fenndkinorde - fenndiroyde - fenndirande - fenndirondirde - fenndirorde - fenndoyande - fenndoyondirde - fenndoyorde - fenndanondirde - fenndanorde - fenndondirorde - ekn...
penndoowo o - penndooba ba - penndoori ndi - penndowol ngol - penndooka ka - penndooki ki - penndooru ndu - penndokal kal - penndowal ngal - penndowel ngel - penndoongo ngo - penndoore nde - penndoongu ngu - penndoonge nge - penndowum ɗum - penndowam ɗam - penndooɗe ɗe - fenndooɓe ɓe - penndooɗi ɗi - penndokon kon - penndba ba - penndndi ndi - penndngol ngol - penndka ka - penndki ki - penndndu ndu - penndkal kal - penndngal ngal - penndngel ngel - penndngo ngo - penndnde nde - penndngu ngu - penndnge nge - penndɗum ɗum - penndɗam ɗam - penndɗe ɗe - fenndɓe ɓe - penndɗi ɗi - penndkon kon -


text:
Home -- Fulfulde -- Perform a PLAY -- 090 (The angry teacher 2)
90. Fii ko jannoowo on monii kon 2
Baluuta : "Heño yo Ringo, tinno! Hiɗa waawi waɗugol ɗun!"
Koyngal Ringo ngal no muusude mo fota non. Kono himo faalaa foolude ka foolotiro dogudu ga’i ɗin. Himo wontiri yeeso, e nder foolotiro hiååiingo ngon, himo åurtude yaawude, o feýýitoo ɗeya giri-giriije. Ko saa’iiji seeɗa feýýi, ado yo åe hewtu ka lannoode, hari o wontii yeeso.
Baluuta : "O fooli! Ringo fooli dogudu ndun!"
Battou hoccii weltaare. Hari Ben makko no weltanii mo.
Ringo jalbi weltaare wano piindi jokkondirindi, takkaa ka daaɗe ga’i ɗin. O ronditorii muuseendi ndin cuucal. Kono ka suudu koyngal makko ngal åurtii tiiɗude. Hari himo otta muuseendi ndin. Hoore Ringo nden no muusude mo, himo wondi e nguli åernde.
Neeniraawo on : "Waalo ɗoo ka daaka ɗoo, yo Ringo. Ndaaru, rawna åanduujo on e Pandou no arde ka hoɗo men."
Ringoo : "Miɗo anndi mo, soono kala himo yewta fii Alla moýýo neluɗo on Åiɗɗo makko bajjo on ka aduna."
Sadio Gaoual : "A finii e jam, en hollay fotooji seeɗa ka woyndu. Hiɗon saatinaa. Hara hiɗon faalaa arugol?"
Neeniraawo on : "Miɗo wondi e ninse, men waawataa. Åiɗɗo amen on no nawni. Ñanneejo on waawataa wallitaade mo. Hara hiɗa waawi wallitaade men?"
Yimåe buy ndaari ko honno koɗo on woni ndaarirde koyngal Ringo ngal.
Sadio Gaoual : "Hi-hii, miɗo waawi wallitaade on, ko paratiwal ndiyan mi hanndi e mun, onsay mi ukka condi seeɗa e majjan, yoosa. Tampiratiiru ndiyan ɗan no hawri. Ringo, ukku koyngal maa ngal ka nder ndiyan. Kii lekki sellinay koyngal maa ngal."
Ringoo : "Koynga an ngal fow?"
Sadio Gaoual : "Ko non woniri, hita a hulu, mi toranto ma. Iisaa Joomiraaɗo, hiɗa waawi huuwugol kala huunde. Si hiɗa faalaa sellingol koyngal Ringo ngal, hisinaa suudu makko ndun. Aamiina!"
Ñawdugol ngol e tornde nden wallitike. Neeåataa hara Ringol yiltitike ka lekkol. O addi misiyonerjo on kaydi ndin, kanko Saïdu Grubb, woni ko jonni ndi. Hari karamoko makko lekkoljo on yiɗaa ɗun fes.
Jannoowo : "Ko faaɗere hakkil non. Ndii kaydi no yewti Almasiiyaaåe åen fii Alla. Enen Indiyenåe åen en gomɗinaa ɗun. Hita a ýettitu han kadi ndii kaydi e juuɗe goɗɗo. A faamii?"
O ñobbi kaydi ndin ka junngo makko, o bugii ka cokke. Kono kanko Ringo himo mari hakkil. Nden ñannde, ko kanko wonunoo åaawoojo on ka lekkol, hiɗa waawi hottaade ko honɗun o suuɗi ka ley dolokke makko.
Ringoo : "Baluuta, si tawno tun hara mi waaway ekkitaade åuri nii fii Alla e juuɗe Almasiiyaaåe åen."
Baluuta : "Hara a yejjitii ko karamoko-lekkoljo men on wi’i kon. Si a heɗitaaki mo, haray ruuhuuji bonɗi ɗin ñaamete?"
Ringoo : "Ɗi ñaamaali Ringo. Miɗo mari kaydi ndin."
Baluuta : "Miɗo huli."
Ko ɗun feýýi, hoåe åen ari haa ka koɗolun Indiyenåe åen kun.
Mi yewtete fii ɗun fow ka taariika aroyoowo.
Yewtooåe : Fillitotooɗo, Ringu, Baluuta, neeniraawo on, Sadio Gaoual, karamoko-lekkoljo on
© Copyright : CEF Allemagne


text:
2
1
Onon seniiɓe Alla, accee borondi fuu, mboɗɗee fewre. Accee munafikaare, mboɗɗee haasidaaku e nyo'oore. 2
No cukaloy keccoy ngiɗiri kosam enndu inniraaɓe mum'en, laɓɗam tar, hano non onon duu kaanuɗon hiɗirde haala Alla, ngam sabbu makka, mawnon, kewton kisinam. 3
Ngam Dewtere Alla wi'ii : On meeɗi moƴƴere Joomiraawo.*
Hawriine goonɗinɓe sinngaade dow innde Iisa
4 Ɓadee Joomiraawo, ngam kanko woni hayre wuurne nde himɓe mboppi, Alla suɓii mo, horsini. 5 Onon duu, on kaaƴe buurɗe naforteeɗe nder nyiɓanol *Ruuhu Alla suudu semmbenteeru. On *cakkanooɓe Alla seniiɓe, waɗanooɓe Alla sadakaaji, ɗi *Ruuhu holliti, ɗi Alla jaaboto ngam sabbu Iisa *Almasiihu. 6 Ngam no winndaa nder Dewtere Alla wi'aa :
Mi suɓake hayre nde darja,
kayre woni bonjariyal suudu.
Mi sinngii nde nder *Siyon.
Neɗɗo fuu wakkili he mayre,
7 Goonga non, onon goonɗinɓe Iisa, to mooɗon nde teddune, amma dow ɓe ngoonɗinaay ɓeen no winndaa nder dewte ɗeen, wi'aa :
Hayre nde nyiɓooɓe mboppi,
kayre laatii hoore nyibdi ndiin.‡
8 No winndaa kaden :
Hayre fergoore non,
hayre non, liɓoore neɗɗo.§
Saliiɓe tokkude haala kaa, no pergoo he mayre hano no ɗum fodora he maɓɓe.
9 Amma onon, on suɓaaɓe Alla, on *cakkanooɓe Alla, gollanooɓe Laamiiɗo mawɗo. On lenyol ceniingol ngol Alla jeyii. Alla suɓake on ngam mbaajoɗon moƴƴere makko mawne. O wurtini on nimre, heɓa naaton nder jeyngol makko, jeyngol ngol walaa keddi. 10 Arannde on kanaano himɓe makko, amma joonin on himɓe makko. Ndenno on keɓaayno yurmeene makko, amma joonin on keɓi nde.
Jonnde goonɗinɗo hakkune ɓe ngoonɗinaay
11
Banndiraaɓe am horsuɓe, on hoɓɓe, on feruɓe warɓe njooɗii nder duuniyaaru. Paddee ko'e mooɗon he muuyɗe ɓerɗe, gonɗe no ndurwida he mooɗon wakkati fuu. 12
Ngaɗee ko wooɗi hakkune ɓe ngoonɗinaay, heɓa nder ko ɓe pelata on fuu, ɓe ngi'a golleeji mooɗon lobbi, ɓe teddina Alla nyannde o wanngani ɓe.*
13 Mi ŋaarake on ngam hidde Joomiraawo, leesinee ko'e mooɗon yeeso ardiiɗo fuu gooduɗo baawɗe dow mooɗon. Leesinee ko'e mooɗon yeeso laamiiɗo ngam omo woodi baawɗe dow neɗɗo fuu. 14 Leesinee ko'e mooɗon yeeso *lilaaɓe laamiiɗo, *lilaaɓe njukkowa waɗuɓe gacce, naa njettowa waɗuɓe ko wooɗi. 15 Ngam ko Alla hiɗi woni : Ngaɗon ko wooɗi yeeso bahimaaɓe ngam ɓe moɗa haalaaji maɓɓe ɗi ngalaa hoore fuu. 16 On kanaa maccuɓe, on rimɓe. Ndenne, to accee ndimaaku mooɗon warta laawol gaɗol golle nyidduɗe. Njooɗee no maccuɓe Alla njooɗorto. 17 Teddinee neɗɗo fuu, ngiɗee banndiraaɓe mooɗon goonɗinɓe. Kulee Alla, teddinee laamiiɗo mooɗon.
Barke munyal torra
18 Onon maccuɓe, leesinee ko'e mooɗon yeeso joomiraaɓe mooɗon, teddinon ɓe sanne. Hanaa joomiraaɓe mooɗon lobbuɓe, hiɗuɓe on tan teddinton. Amma teddinee baa ɓe ndartaaki ɓeen duu, leynon ko'e mooɗon yeeso maɓɓe. 19 Nde neɗɗo munyii torra ka haandaa ngam sabbu kulal Alla, too joomum waɗii ko wooɗi. 20 Nde nii onon he ko'e mooɗon ngaɗi gacce, nde on ɓoccaama, baa se on munyi, on ngalaa fuu teddungal gom. Amma nde nii nder golle mooɗon lobbe, on torraama ngam on ngaɗii ko wooɗi, ko munyuɗon torra keewtiika on kaan, too on ngaɗii ko weli Alla.
21
Iri torra kaa, waɗi Alla noddi on, ngam *Almasiihu he hoore mum torraama sabbu mooɗon. *Almasiihu holli on duu laawol ngool, heɓa tokkitoɗon gaɗa koyɗe makko. 22 O waɗaay hakke abada, abada hunnduko makko duu wurtinaay fewre.† 23
Wakkati ɓe njennunoo mo, o yottitaaki. Wakkati ɓe kollunoo mo bone, o wi'aay neɗɗo fuu o yoptoto. Amma Alla, kiitirtooɗo dartinaaku he mum o halfini hoore makko. 24
Wakkati ɓe tontannoo mo dow *bardugal, kanko ronndi hakkeeji meeɗen. O mursii yonki makko har maayde makko ngam ceeden he hakke, njooɗoɗen jonnde dartiiɓe hano no ɗum winndiraa wi'aa : On kisinaama sabbu barme makko.‡ 25
Ndenno on baali majjuɗi, amma hannden on ngartii to Duroowo kakkiltooɗo he yonkiiji mooɗon.


text:
Niijeer: Konunkooɓe 16 waraama e fiyannde nde Boko Haram waɗi to wuro Baruwa
Saakitaama ñannde :
16 konunkooɓe waramaa e nder hawannde waɗunde talaata hecci-hanki. Ko Boko Haram waɗi nde to soɓɓundu fuɗnaage worgo leydi ndin. Ɗum ko nokkuure nde woɗɗaa Najeriya. Ko ɗum holliti jaagorɗo halfinaaɗo ndeenaagu. E nder fiyannde nden 50 jihandiyankooɓe waraama kadi. Ko ɗuuɗi e kaɓirɗe maɓɓe jaɓitaama. Jantoore abdulaay JALLO
Koonunkooɓe sappo e jeegom waraama e njanngu waɗaangu hecci-hanki e talaata. Waɗi ndee fiyande ko goomu jihadiyankooɓe jeyaaɓe e fedde Boko Haram'en to wuro Baruwa leydi Niijeer. Ko non holliri e nder cimtol jaagorɗo halfinaaɗo ndeenaangu leydi ndin, Alkasum Indatu. Kono kadi e ngun janngu njeenayo gañaama e dadiiɓe ɓen e ko ɓuri jihadiyankooɓe cappanɗe njowo waraama e kadi kaɓirɗe maɓɓe ɗuuɗuɗe jaɓitaama. Ko ɗum woni fiyande arane waɗaande e dow ngoo wuro Baruwa caggal nde ujune jeegom yimɓe eggunooɓe ɓen arti e nden nokkuure gila ñannde noogay lewru jeegaɓuru. E wi’ide ardiiɓe diiwal ngal ko ɓuri ujune noogay e jeegom yimbe dogunooɓe fattoyii e diiwe goɗɗe artii e nder wurooji sappo e jeenay wano Baruwa.
E siftinde ñande sappo e jeegom nduu lewru ndu gonnɗen ko jaasaani siwilɓe cappanɗe tato e njeeɗiɗo waranooma. E ɓen no tawaa sukaaɓe e rewɓe ko ɓuri sappo.


text:
Ostrali firtii ahodal soodugol laaɗe sumaariinje e juuɗe Faransi
Saakitaama ñannde :
Hooreeɓe Ostrali kollitii wonnde, ɓe darnii soodugol laaɗe sumaariin, ɗe ɓe ahdunoo soodugol e juuɗe Faransi.Ɗum laatiki, ko metti sanne laamu Faransi. Nde wonno ko ahdal ngal miliyaaruuji ɗuuɗuɗi kaalisi Ero woni ko Faransi hayri. Jooni Ostrali, fellitii soodude ɗe laaɓe e juuɗe Amerik.Ko woni sabu ngol firtugol ahdi Ostrali? Ko hoɗum waawata jokkude ɗum ka hella naɓidal hakkunde leyɗe ɗen ?Keɗoɗen miijo Mammadu Njaay, jaayndeyanke, keertaniiɗo gollidal hakkunde leyɗe. Omo e faandu haala Aliiwu Kannde.


text:
Ina heewi e nder renndo juulɓe, neɗɗo mo Alla rokki kattanɗe yiyde mbirniindi, tijjaade ko arata, fewjande renndo ɓure mum, heewi siforeede ko waliyyu. So tawii Manndelaa wonaa waliyyu Alla kam, eɗen mbaawi wiyde ko o waliyyu to bannge politigi.
Manndelaa walla Madibaa (wonande koreeji makko) jeyaa ko e leñol xhossa en, galle laamotooɗo, kono baaba makko sankiima law (1927), amo yahra e duuɓi jeenay, mawɗo galle Thembus en (ko e oon galle o limtetenoo) nehi mo, sabu ina jooɗtoranoo ko so sahaa mum yontii, amo fotnoo jooɗaade e jappere ndee, no yoga e ɓiɓɓe garmeeji keewi wattinde. Sabu tijjaade ɗuum, koreeji makko toɗɗanii mo debbo mo o foti resoyde, ɗum fof ina gasa ko e peeje no hebliraa mbele omo roondoo lefol ngol o jooɗoo.
Ina heewi e nder renndo juulɓe, neɗɗo mo Alla rokki kattanɗe yiyde mbirniindi, tijjaade ko arata, fewjande renndo ɓure mum, heewi siforeede ko waliyyu. So tawii Manndelaa wonaa waliyyu Alla kam, eɗen mbaawi wiyde ko o waliyyu to bannge politigi.
Manndelaa walla Madibaa (wonande koreeji makko) jeyaa ko e leñol xhossa en, galle laamotooɗo, kono baaba makko sankiima law (1927), amo yahra e duuɓi jeenay, mawɗo galle Thembus en (ko e oon galle o limtetenoo) nehi mo, sabu ina jooɗtoranoo ko so sahaa mum yontii, amo fotnoo jooɗaade e jappere ndee, no yoga e ɓiɓɓe garmeeji keewi wattinde. Sabu tijjaade ɗuum, koreeji makko toɗɗanii mo debbo mo o foti resoyde, ɗum fof ina gasa ko e peeje no hebliraa mbele omo roondoo lefol ngol o jooɗoo.
Kono Manndelaa wonaa ɗum suɓtii e nguurndam mum, sabu o felliti ko dogde tawi amo luurdi e nehnooɗo mo oo, o fayi wuro wiyeteengo Johanesburg, wuro mawngo, tappamaawo, ngam jokkoyde jaŋde makko rowrowre, ɗum addani mo yiyde tawi wonaa e nanɗe tan, nguurndam caɗtuɗam ɗam ɓesngu Afirik worgo wuuri e tiimaandi raneeɓe. So tawii leñamleñaagu e nder Afirik worgo fuɗɗodii ko e tiimaandi Enngele en e uujo tuubakooɓe ummoriiɓe « Hollande » ko ɓuri lollirde hannde, ko lolliri « Apartheid » koo, sompaa tigi rigi ko e hitaande 1948.
Apartheid noon foti faamreede ko dawrugol politigi pawingol e paltoor leƴƴi, ɗum firti ko seerndude raneeɓe e leƴƴi keddiiɗi ɗii (ɗum woni ɓaleeɓe, jilluɓe, eñnjee en ekn…) tawa ko ceerundal e denndaangal fannuuji nguurndam renndo : koɗorɗe, duɗe e jaŋde, daabaaji jolngo, restoraaji, nokkuuji pijirlooji ekn… E raɓɓinaade tan Apartheid ko tippudi laamu, ndi « National Party », parti laaminooɗo e oon sahaa darnunoo tawi woni faandaare mum ko fawde leñol raneeɓe ɓee e dow leƴƴi keddiiɗi ɗii, teeŋti noon e ɓaleeɓe sabu hiisaaɓe raneeɓe ɓee ɓuri heddiiɓe ɓee (ndimaagu, ƴiiƴam e iwdi) e fawaade e ɗum noon, Parti oo miijii ko mahde leydi tawa ko e faltaade leƴƴi mum mbaasa naatnaatondirde, mbaasa jillondirde to bannge dewle hay nehdi mum en waasa wonde ngootiri.
Ko ndii ɗoon tippudi A.N.C. yeeytii haɓaade haa firta ɗum gila nde sosaa e fuɗɗoode teeminannde 19, e gardagol Albert Luthuli. Ko e kitaale garaangal Manndelaa e wuro Johanesburg addani mo jotondiral e ANC e jiytondiral makko e hoohooɓe oon parti ko wayi no Walter Sisulu (ko ceerno makko to bannge politigi), Olivier Tambo ekn… Jeyeede mo e ndeen fedde addani mo halfineede juɓɓingol sukaaɓe tawi amo jokki jaŋde makko ngam wonde awokaa. Nde o yettii oon martaba, kanko e Olivier Tambo ɓe udditi kabinee awokaaji e nder wuro Johamesburg tawi ɓuri wonde faandaare maɓɓe heen ko hol no ɓe mballirta kala tooñaaɓe, e yooltude hakkeeji mum en e nder ñaawirɗe. Nii woni haŋkati e jolii e laana ANC, darnde makko, coftal makko, yarlitaare makko addanii mo halfineede golle keewɗe, ina jeyaa heen e hitaande 1952, ardaade ANC to diwaan Transval (nokku iwdi makko). Ko teskini e oon yonta fof, dawrugol ANC ko dawrugol jamyamol (Manndelaa ina gongɗinnoo dawrugol GANNDI to Inndo) , ndaartowol nanondiral ngam haa ɓaleeɓe keɓa hakkeeji mum en timmuɗi, wontude ɓiɓɓe leydi no raneeɓe ɓee nii. Eɗen poti teskaade gardiiɗo fedde ndee, hono Albert Luthuli heɓiini njeenaari e hitaande 1961, ceedtotoondi wonde ko o neɗɗo jamyamo, ko noon ne kadi Madibaa heɓri hono ndiin njeenaari e hitaande 2013, kaŋko e Ferederik Deklerk (hol no waaɓe nii mbaawi siforeede ko terorist en ?). Kono, ndeen darnde alaa ko ɓeydi to bannge laamu raneeɓe ɓee, so wonaa ɓeydaade jartodinde e tabitingol dawrugol paltoor e nder leydi ndii, e huccinde loruuji caɗtuɗi feewde e luulndiiɓe ngool dawrugol : yeru ɗuum ko warngo Shaperville e hitaande 1961.
Caggal warngo Shaperville, hoohooɓe ANC tafi catal konu e nder fedde hee, inniri ɗum «Umkhuntu Sizwe », Madibaa ardinaa ngal catal, o feri, o yilloyii leyɗeele Afirik ummaninooɗe foɗanaade jeytaare mum en, ko wayi no Tansanii, Keniya, Alaseri ekn…, ko to Alaseri nii o ɓuri huuñitaade peeje konuyaŋkooje sabu o tawi ɓeen ko ina ummini fiyannde ndimaagu. Nde o arti e Afrik worgo ngam fuɗɗaade yuɓɓinde hare ndee (bonnude won e nokkuuji e kuutorɗe Apartheid), ɓooytaani kaŋko e yoga e hoohooɓe ANC ɓe nanngaa, ɓe ñaawaa e hitaande 1964 e ñaawoore mawnde lollirnde ñaawoore « Rivonia ». Ko e ndeen ñaawoore laaɓtani yimɓe fof to fiɓnde Madibaa tolnii e pellital mum e haɓde e laamu paltoor, sibu ko ndeen o wiynoo « miɗo heɓanii waasde nguurndam am ngam yettaade ndeen yiɗde so ina jojji. » Ɗum waɗi kasoo mo dummbanoo oo wonti ko duɗal jaaɓi haaɗtirde, sabu kala gaddaaɗo toon, so jotondirii e makko, Alla wallii ɗum ɗaccitaama ɓeydotoo ko suusde e saasde e yarlitanaade hare ndimaagu. Hay halfinanooɓe yo ndeen mo, o honi ɓerɗe mum en, njiɗi mo, korsini mo, won heen ngontani mo hay jokkorɗe hakkunde makko e galle makko e yiɗɓe makko. Ko e kasoo o woni, kono ɓernde makko woni ko boowal etee hay dummbuɓe mo ɓee ina laaɓaa ko kala ko o nanondiraaka e kasoo hee, wonaa ko waawi siyde boowal. Peeje fof ɓe mbaɗii mbele amo jebbiloo o woppa hare ndee, mbele amo yaafee o woppee, kono o jaɓaani so wonaa tawa amo woppidee eɓe o nanngidanoo ɓee, kadi dawrugol paltoor mumtee e nder “Afrique du Sud”. Ko laaɓi en tan, hay so tawii en ndewindaaki silsil kaaldigal hakkunde Manndelaa e e Ferderik De klerk, ɗo wattan fof ko yiɗde makko ndee laatii.
Ko ñande 11 febiriyee 1990, ko ñalawma mawɗo e nder winndere hee kala sabu ko ñalnde heen Manndelaa woppitaa, kañum e hoohooɓe woɗɓe ɓe nanngidanoo. Nii woni mbeɗu daartol leydi ndi woni e yirlaade no yaawri : hiisetenooɓe ko ownooɓe ngonti haaldiiɓe e diisnondirteeɓe, geɗe ɓurɗe himmande ANC ngoni e ummaneede (ɗoofgol calɗi laamu paltoor, jaɓondiral yuɓɓinde woote, “gooto fof dardoo e daande mum” (un homme, une voix), lelnugol feere beldital hakkunde leƴƴi, “vérité et reconciliation” (goonga tawo yoo feeñ, caggal ɗum beldital) …). Ko caggal ɗumɗoo kala Manndelaa werlii wulaango feewde e ANC e ɓaleeɓe jogitinooɓe ɓee yo njoɗɗin njogitaaje mum en haa laaɓana raneeɓe ɓee wonde so tawii njiylii haŋkadi ko jam, ko kamɓe ɓee ɓuri yiɗde jam, tawde wonii ko kamɓe ɓuri heewde, ko kamɓe kaɗaa, ɗawaa, lorlaa, (“puniiɗo noon ajjoto”). Ngol laawol ngol o suɓtii holliri e yeeso aduna oo kala ko feere hesere fotnde huutoreede ngam ñawndude caɗeele ngenndi : kaaldigal ngam ɗaɓɓugol nanondiral hakkunde luurdunooɓe ina kaɓa, ñawndirde bonanndeeji mawɗi, yiilaade maslahaa tawa ina feeñnina tawo goonga cakkiiɗo oo. Ndeeɗoo feere wontanii aduna oo kala winndannde, kala yiɗɓe jam e deeƴre e nder renndo mum en ko ɗum njiɗi huutoraade (yeru Maruk ekn..) hay so tawii won jattiniiɓe tawo sabu yiɗde tiɗɗude goonga (yeru Muritani).
Ko e nder ngooɗoo weeyo heso, wooteeji njuɓɓinaa Afirik bannge worgo e hitaande 1994, Manndelaa fooli heen sabu 62,2 % e ɓesngu he wootanii mo, o fiilaa o arditii leydi ndi, o ruttii o naatni e nder gowarnamaa makko raneeɓe, ko wayno Ferederik Declerk jeyaa ko e sukkuɓe mo, jiidaani o halfini e won e maɓɓe ceŋɗe kimmuɗe e nder dowla o. Alla wallimo e nder daawal duuɓi joy, o golli heen ko Alla haaji, hay so tawii o ñawndanaani ɓesngu ngu caɗeele mum kala (heege, basal, ngenam lesaagu, ñabbuuli..) o rokkitii ɗum en kam neɗɗaagu mum en, ndimaagu mum en e potal e leƴƴi keddiiɗi ɗi. O yondinii e joɗnde makko duuɓi joy e jappeere hee, o ɗaldi goɗɗo, o heeranii fiyakuuji goɗɗi e nder winndere ndee, ko wayi no dogde e maslahaaji e won e leyɗeele e haɓaade ñawu mbonngu mbaangu no SIDA e nder leydi hee e fiyakuuji goɗɗi to bannge renndo haa nde o ruttii e joom makko.
Hannde daande ko wootere, wonde ko hono Manndelaa woodaani, so tawii haalpulaar en ina mbiya “gilli kawri ko e ndiyam”, eɗen mbaawi wide enen ne wonde “giɗli kawri ko e Manndelaa ”, sabu jiiɗo ngo giƴƴaango e janayse makko nawtat laamu to ALLA ; Ko winndere ndee kala renndi to Johannesburg: fotde teemedere laamiiɓe leydi tawi ɓurnooɗe heen salaade mo, wallittunooɓe laamu Apartheid, ngoni koye (Amerik, Angalteer, Almaañ ekn…) limtannooɓe mo e “terrorist en”, leyɗeele Afrik, Amerik worgo, Asii, leyɗeele aarabeeɓe, hoohooɓe pinal, naalaŋkooɓe, ardiiɓe jamaaji e egilisaaji, ardiiɓe cofte ɓalli, laamɓe moƴƴuɓe e laamɓe jaasɓe, gooto heen fof ina wiya Madibaa ko mo mum; Isra’iila tan woni ko tawaaka, ɗum ne haawnaaki waɗde alaa ko ŋakki ! Ko mbaɗtu-ɗen hakkillaaji koo, e ko nanɗe men ngaddani en ko adii ɗum (hay so tawi ko cetta kunal e goodal winndere ndee), hoohooɓe politigi heewɓe mbirtiima, ɓennii (Ganndii en, Abraham Lincoln en, Naseer en, Martin Luther King en, Patrice Lumumba en…….) alaa e mum en dañɗo yiɗdeede e yimɓe fof, e nanondiral kuuɓnungal. Ko ɗum waɗi so en mbiyii “KO Manndelaa KO KO KAAWIS” en njuumaani.
Gelaajo


text:
Jaŋde ko famɗa suura, heewa lammina. Ngol konngol jamminta ko leňol men ina goongɗini jaŋde, kadi ina anndi martaba walla martabaaji ɗi ngol waawi rokkude neɗɗo jannguɗo.
Hay so tawii en nganndaa puɗfuɗe maggol, eɗen mbaawi wiyde Fulɓe ɓooyii anndude nafoore jaŋde, ina gasa nii tawa ko ko adii naatgol Lislaam e renndooji men. Sabu kelme janngude e winndude ngonaa kelme jiggaaɗe e aarabeere walla faraysiire, ɓe njanngaten jooni ɗemɗe mumen ɓee.
Tawde tabitii winndude e janngude, e inɗe ceekaaɗe e mumen: binndol e jaŋde, ngonaa jiggaaɗe, ko ɗuum waɗi en jooɗtoraade, wadde eɗen mbinndatnoo njanngatnoo ɗemngal men. Hol ndeen ? Hol toon ? E hol ɗeen alkule kuwtortenoo ?
Jaabawuuji ɗee naamnde ɗaccanaama daartiyankooɓe e fannuyankooɓe woɗɓe.
Ko mbaaw-ɗen wiyde tan, wonde ina tabiti, ɗemngal ngal e nii no ngal jooɗorii, yuɓɓiri, ŋarɗiri, tiiɗiri, saňorii, ko ngal meeɗnongal janngeede e winndeede. Ko ndeen jaŋde jogii baɗteeji haa jooni e leňol ngol e wuurtinde ɗemngal, janngude ngal e winndude ngal. Seede ɗuum, ko no oon himme e hammu wayi mawnude e men nii, leƳƳi goɗɗi ɓaleeji njogoraaki himme potɗo noon e ɗemɗe mumen. Wonaa ustude ɓe, ko teskuya.
E dow ɗuum, leňol ngol golliima haa yettinii jaŋde pulaar e denndaangal jookli, haa e oo sahaa mo njahraten, kala cifortooɗo hoore mum jontaaɗo, ina hersa waasde waawde winndude pulaar. Naamnditaade hol ko janngi pulaar wontii daartol, waɗtii hersireede.
E oo sahaa, ngoƳa men mawka, ko hol no mbaɗirten feere haa jaŋde ndee fuɗɗoroo e sukaaɓe, mawna, mawnida e jaŋde pulaar ndee. Tawa ina yahda e janngude kala yowitii e pinal, daartol, gannde finaa-tawaa e ɗe woɗɓe. Mbele janngo e jam so ɓe mawnoyii ɓe mbaasa daɗeede e hay senngo wooto e senngooji nguurndam maɓɓe.
E toɓɓere men hannde ndee, cuɓi-ɗen ko weddaade leƳƳannde hakkunde jaŋde diine e jaŋde pulaar. Ko damal baɗngal faayiida sanne, ngal ɓooy-ɗen wiɗtude, nde tawnoo hakkunde aarabeere e pulaar ko jam tawii jam. Jaŋde diine, nde ari e men ndee, momtaani ɗemɗe men haa laaɓi, kono sawndir e mum, gila e limto alkule haa yettii piilegol lefol Alfaa walla Tafsiir. Ko helmere araɓ tan sawndondirta e helmere pulaar, e kala rogere janngeteende.
Jaŋde diine, so goonga wallii en no feewi wuurnude ɗemɗe men. Walla nii mbiyen, kala nde leňol jaɓɓii jaŋde diine, ngol daɗii e nuskude. Ɗemngal maggol kadi Ƴellitto.
Ɗum ko teskuya kuuɓtidinɗo kala ɗo leňol soccondiri e diine, ɓamtoto, e banngeeji fof. Jaŋde faraysiire, kaňum war ɗemɗe men haa maayi pak, salii ɗe nguura, daranii momtude ɗe. Ko ɗuum waɗi so en njerondirii jannguɗo tuubakiri walla jannginoowo ɗum e jannguɗo aarabeere walla jannginoowo ɗum, darnde walla nafooje maɓɓe e renndo ina mbeeyondiri haa ko foti alaa.
Jaŋde arab ndee ɓuri yahdude e nguurndam renndo men. Heddii jooni, ko hol no mbaɗirten feere haa almuudo oo janngora ɗemngal mum, mbele, gaa gaa haalde ɗemngal makko ndee, omo waawora winndorde e janngorde ngal makko? O ɓura hiɓindaade ko o janngata e diine koo. Nde tawnoo en teskiima janngooɓe heewɓe ina mbaɗa duuɓi keewɗi e jaŋde Qur’aana, ɓaara, tawa nii nganndaa ko njanngi koo, ko firata, ɗum woni ko haalpulaar’en mbiyata : ” Tuuba leppii, ɓeesoo maayaani ” Ina wayi no faandaare ndee heɓaaka, o tampanii mehre. Omo dursitoo aayeeje e cimooje, ɗe o anndaa ko pirata. Tawa kadi nii, ko o janngata koo fof, alaa heen ko o waawi sellinde njanngiin mum.
Ko ɗii ɗoo sababuuji haa e ko wonaa ɗii ɗoo tan, waɗi sabaabu haa eɗen poti yuurnitaade tippude jaŋde duɗe men diine.
Cawndinen ɗoon ɗemngal pulaar, tawa ko sukaaɓe ɓee njanngintee e maggal koo, loowdi mum ina abbitoo e diine. Eɗen njoortii so ɗuum waɗaama, e dumunna daɓɓo, caggal nde almudɓe ɓee ndaňi juulduɗe, ma ɓe mbaaw anndorde ko heewi e doosɗe Lislaam e dumma daɓɓo e ɗemngal maɓɓe. Tawa so ngoppii ne maa wood ko nawori, ko ina naftoroo. Ɗum ko yiyannde fotnde waɗtaneede hakkille sanne.
To bannge loowdi jaŋde, ina moƳƳa ciftoren ko heewi winndaama e ɗemngal ngal to bannge diine, haa e nehdi mum, tawi ko ko seernaaɓe men mballifii, mbinndiri alkule arab, hono ajami.
Miɗo waggina nde pelle men pineyankooje ɗee ndoɓindtoo ɗeen defte, Ƴeewee hol no ɗe naattinirtee e duɗe jaŋde diine. Ko alaa e sago kadi paamen, cuusen siňtude peeje jannginirɗe kese, ngam ɓeydude faamaamuya janngooɓe ɓee. Ɓe ɓeydoo kadi goongɗinde koye maɓɓe, yiɗde koye maɓɓe, waawde ɗemngal maɓɓe. Faayiida jaŋde tan ko faameede e gollireede. Goɗɗum alaa. Janngude ɗeen defte ɗe seernaaɓe men mballiftoo ina addana ɓe goongɗinde hoohooɓe maɓɓe, yooɗeede ɗumen, rokkude ɗumen fotdeeji mumen.
So goonga, waawde ɗemngal koɗal bonaani, ko ko ɓeydata. Kono ɗemngal arab ngal ko barkinorgal tan. Ko janngotoo faamoo e arab koo, ina waawi faamreede noon e pulaar. Ko kaal-ɗen ɗoo koo, cemmbinori-ɗen ko aaye Alqur’aana, ɗo Alla, mo senaade woodani oo wiyata :
” Wa maa arsalnar rasuula, illaa bi lisaani qawmihii “.
Ndeen noon, tawde Nulaaɓe ngoodaani jooni, ko annduɓe men, ngoni lomtooji maɓɓe, ko kamɓe ngoni yoɓnantooɓe en, ɗowooɓe en e Laawol Portingol, Pooccingol diine men, tawde ɓe ngonaa aarabeeɓe, ko ɓe Fulɓe, kala no jettogol nelal ngal ina ɓura neworaade yettaade, yo ɓe ngollir noon.
Hannde, eɗen njogii yeru laaɓtuɗo e tippondiral jaŋde Lislaam e ɗemngal pulaar. Ceerno Jaluud Diin BAH, yoo Alla juutnu nguurndam makko, sellina mo, semmbina mo, wonii yeru laaɓtuɗo, e udditde duɗe diine tawa jannginiree ko ɗemngal neeniwal. Njeňtudi lobbiri daňaama e ndeen jaŋde.
Wadde hannde, so tawii ko sago jaŋde ndee ende haani yaajtineede tuugaade e ngartam ndaňaɗam heen ɗam. Nde tawnoo majjam meeɗaaka daňeede, gila jaŋde diine naati e Reedu Fuuta.
Tawde jaŋde ko ɗum ngoƳa men. Jannginde diine tawa rewri ko e ɗemngal pulaar, ina foti daɗɗaneede joɗnde, mbele maa duɗe ɗee njaaj, loowdi ndii heblee tigirigi, wondude e tolnooji e loowdi labaandi, cuɓtaandi.
Eɗen nganndi ko goonga, jaŋde jeyaa ko e mbaawkaaji tellinaaɗi, ko fotde, tawde laamu ɓooraaki haa jooni e jaŋde haa laaɓi, hollitee, diisnee, wallinee, e njuɓɓudi jaŋde haa e kaɓirɗe. Jinnaaɓe janngooɓe wooda ɗo keedi, fedde tammbiinde jaŋde ndee wooda ɗo heedi, laamu ne adda waalaare mum timmunde. Sabu, ko maa juuɗe ɗiɗi cooɗondira nde laaɓa. Tee kadi, towooɓe tiba, ɓamdat.
E faamaamuya am, jaŋde, tawde ko kaňum woni ngooroondi ɓamtaare, ko alaa e sago, jaŋde diine ndee, nde wona tutotooɗo neɗɗo oo e ndimaagu, hono goongɗinde hoore mum, ɓooriiɗo e yowitaare. Nde tawnora kadi liimanaagal goodanoongal gila dawaa-dawi, haa janngoowo waawa jeynaade diine oo, o annda o wonaa baawnaaɗo mo, ko kanko tigi jeyi mo. Jippinanaa mo. O yiɗa diine oo, sabu omo yiytoo hoore makko e makko haa e nder ko janngata koo.
Shariif Aamaduh Tijjaani KAN, winndiyanke, wiɗtiyanke, kebloowo heblooɓe.


text:
Alhajji Baaba Maal e diɗɗal mum Daande Leñol njaɓɓaama e Haayre Golleera, wuro Nayi, wuro Ceerno e Bajjel, wuro Badara kaaloowo goonga, ngam yuɓɓinde kiirɗeeli pinal pattamlami, ñalnde 17 e 18 desaambar 2016. Ngam siimtande janngiyankooɓe men no kewu nguu yahrunoo, Fooyre Ɓamtaare waɗii toon nulaaɗo mum dariiɗo. Jokku hello
Fedde Ɓamtaare Haayre Golleera noddirteende ARDAG (Association pour la Renaissance et le Développement d’Aéré Golléra) jaɓɓiima Alhajji Baaba Maal e Daande Leñol jaɓɓungal teskinngal. Jaɓɓungal ngal waɗi ko e gardagol hooreejo fedde ndee hono Alasan Mammadu Njaay to Haayre Golleera, ñalnde 17 lewru bowte (desaambar) 2016. Nde Alhajji Baaba Maal taƴtiri oon kikiiɗe e tufnde Kasga tawi ko denndaangal yontaaɓe wuro Nayi, rewɓe e worɓe ena padndii. Werlaaji ƴetti mo feewde Haayre Golleera, gorwoccol darii, punndi mukki, nduudi nanngi e kammu, fotde otooji 30 ndeggondiri e gardagol werlaa ndeenka falnde Baabaaɓe.
Teertungal ngal waɗiri ko bannge hirnaange worgo wuro ngoo. Ngal yuɓɓiniraa ko e lannguuji ɗiɗi, gorol rewɓe e gorol worɓe, boowal jaajngal ɗaccaa hakkunde. Fiyooɓe bawɗi, buubaaji, amooɓe e yimooɓe ngoniri ko e hakkunde gori ɗii jenndeŋ, ɓe tolnondiri. Gollotooɓe e laamu e yontaaɓe diiwaan oo gila e ardiiɓe diiwaanuuji, mawɓe palɗe, meeruuuji haa e hilifaaɓe diine e aada, ndarorii ko bannge worgo e duƴƴorde werlaaji jaɓɓoyinooɗi ɗii. Ena e ɓeen Njaay Sooyibu, gardiiɗo diiwaan Nuwasoot Rewo, Komiseer Joop Abuu Haaruuna, gardiiɗo komseriyaa Daar Naayim Nuwaasot, Joop Aamadu Tijjaani, kalfinaaɗo gollorɗe to Jaagorde Ñaawirɗe, Maar Mammadu Jibriil, gollotooɗo to Jaagorde Yuɓɓo, Njaay Abuu Suleymaani e joom-suudu mum Ummu Hammaat Bah, depitee Bah Hawwaa Jibriil, ekn.
Baaba Maal ko ɗoon tawi meer Baabaaɓe Bah Abdullaay ɓurɗo anndireede Belee e meer Haayre Mbaar Jeŋ Mammadu Abdullaay e seteeji mumen e denndaangal gure Laaw, gila Abdalla haa Wocci ena ndarii. O tellii o woni e salmondirde e hilifaaɓe dariiɓe ɓee. Keewal jamaanu nguu teppi mo, haɗi mo salmondireede no haanirta nii. O jolti e werlaa, o nawaa jippunde makko. Ko toon ardorde fedde ndee e hilifaaɓe arnooɓe ɓee ndañi salmondirde e makko e yettinde bismaango Haayre Golleera e ɗemngal Jallo Abdul Gaysa. Ko ɗoon kadi nelaaɗo jaaynde Fooyre Ɓamtaare dañi jokkondirde e makko (maa en ngartu heen e tonngoode aroore).
Jamma oo ko hiirde daɗɗi e yeeso jibinannde wuro ngoo, gila e wonɓe ɗoon, gollotooɓe e laamu haa e ɗanniyankooɓe hakkunde Muritani, Senegaal, Afrik Santaraal, Orop, Amerik e e gure saraaji, tawtoranooɗe teertungal Gorko Duwoyra. Gooto fof ena ñaantii, ena ñaantorii labaaɗi e comci. Oon jamma, Daande Leñol ŋaññaaki, waɗi fotde mum haa timmi, weltini Haayre Golleera, wuro Nayi, wuro Ceerno e Bajjel, wuro Badara kaaloowo goonga, haa weltii.
Ñalnde 18, wuro Haayre Golleera waɗani Baaba Maal ko wejo. Jeese keewɗe to bannge ganni kolliraama. Kala hinnde anndanoonde e nder reedu Fuuta, addii fannu mum, ɗoon ɗo wuro ngoo yejjitaani ko naftortenoo hanki, ɗoon e nokku hee gila e kuutorɗe, jinnditorɗe, gaweeje, ñameele hanki haa e goobuuji ɗi fanndiyankooɓe boru ŋarɗini. Wejo wayrii wayde noon alɗude e ŋarɗude!
Jamma oo hiirde mbayniigu hakkunde Fedde ARDAG e Daande Leñol. Ñalnde heen mawɗo falnde Baabaaɓe e joom-suudu mum ko ɗoon kiiri haa hiirde ndee fusi. Ɓe ƴettidi nate e Baaba Maal. Baaba jaari ɓe, rutti ɓe teddungal, no ruttirnoo hanki mum teddungal feewde e Sheriif gumminooɗo gila hodduuji, ari haa e Wuro Nayi ngam tan meeɗde fawde e makko yitere e rokkondirde e makko e junngo, kanko Baaba Maal. E siftinde, oon Sheriif nde yiyi Baaba Maal ronki ko nanngude gonɗi mum hakke mbelemma e kaawisi mum no mawniri e Gorko Duwoyra. Maa ena ngartu e konngol ooɗoo Sheriif nootitinooɗo e garal Baaba Maal haa e ɓataake mo Baaba Maal waɗnoo feewde leƴƴi koɗduɗi, ɗi hoddiro waɗi ɗumen wuurdiiɓe e tonngoode men aroore so Geno newnii.
Gelongal Fuuta lollirɗo, Njaay Saydu Aamadu


text:
Ardiido lesdi Nigeria Muhammad Buhari wii haaje ECOWAS nder lesdi maali ni nga tabbitina jonde jam nder maari man sabo reta lesdi man fu do nder juude saggarle en.
Ardiido Nigeria Buhari wii ka baawo o jabbi wakilijo ECOWAS wakkilinowo lesde Africa woyilaari Goodluck Jonathan Ardiido lesdi Nigeria boymaajo.
Muhammad Buhari wii ” ko yaarata pecce didi nder pecce tati lesdi man fuu do nder juude saggarle en hande ngammajum seetugo lesdi man handi min wada ha yeso na haje komoy.
Odo yela dawridal wonai hakkunde ardiibe to be kauti nyande jumbaare ngam tabbitina jonde jam e Ardiido boymaajo andinimo hippibe laamu lesdima do yela joduki dow laamu je duubi tati hiddeko be wada cubol.
“Min yami be acca Ardiido bortaado Ibrahim Boubacar Keita hoota ha saare be vii o ertan yaasi leddi e o wortata o tonta yami mabbe” Good luck Jonathan Wii.
“Mi yecci be ko ECOWAS yerdata ni jogade laamu ha juude bii leddi na ha jude taadido ko saggarle en ba je lebbi jowego (6) faago lebbi jowenai (9) e daayi man lebbi sappo e didi (12) nden dum taskina cuubol bano didaadi lesdi wadi.”
Dr Jonathan firliti konko be mobgal maako be yilli ardiido bortado e tabbitin be yidande maako o wallini hoore e Wii o Wala haaje lortugo dow korwal maako fahin.


text:
Hol no ownooɓe keɓirta kaɓirɗe ? Ngal naamnal ina jaaki yimɓe heewɓe. E wiyde CAR (“Conflict Armament Research”), ko ɓuri heewde e majje peewnaa ko Riisi e Siin e leyɗe fuɗnaange. Kono ɗuum firtaani ko ɗeen leyɗe njeeyi ɓe ɗuum, sibu ina anndaa yoga e kaɓirɗe elektoroniije Amerik walla Orop (ordinateeruuji walla telefonaaji ekn.) peewnetee ko toon, nde tawnoo ko toon juuɗe ɓuri newaade. Hedde 12% njogitaaje E.I. (Dowla Lislameejo) keɓtaa ko e konu Irak (yoga heen keɓtaa ko Musul e suwee 2014).
Ine ɗeɓi haawnaade, kono so a ƴeewtiima seeɗa, ma a taw haawnoraaki noon fof. Huunde e kaɓirɗe ownooɓe ummorii ko e Amerik e Sawuud. E tuugnaade e ciimtol fedde nde wonaa laamuyeere wiyeteende “Conflict Armament Research” (CAR), Wasinton e Riyaad ndokkii haɓdiiɓe laamu Siiri kaɓirɗe. CAR hollitii wonde Amerik e Sawuud ngalaano hakke rokkude rebel en ɓee ɗee njogitaaje peewnaaɗe Orop (haa arti Rumaani e Bulgari), haa teeŋti noon ɗeen njogitaaje mbattini ko e juuɗe ownooɓe E.I. Ɗumɗoo noon wonaa huunde hesere sibu Amerik e Farayse e Angalteer ndokkiino rebel en kaɓirɗe e fuɗɗoode wolde Siiri ndee, kaɓirɗe mbattindiiɗe e juuɗe Al-Nosra (Goomu njokkondirngu e Al Kayda). Ɗum jiidaa e rebel ɓe Amerik heblata, caggal ɗuum ndoga tawtoya jihaadiyankooɓe.
BAB


text:
Pelle ɗe ngonaa laamuyankooje ina ñiŋa teettugol kolaaɗe daande maayo
Ardiiɓe pelle jeyaaɗe e Dental pelle Ngenndiije Daraniiɗe Jojjanɗe Aadee (FONADH) njuɓɓinii yeewtere jaaynde ñalnde altine 27 desammbar 2010, ngam ñiŋde tettugol kolaaɗe daande maayo. Mammadu Saar, gardiiɗo Dental ngal teskiima wonde « gila ewenmaaji 1989, leyɗe yimɓe hoɗɓe daande maayo ceeraani e teetteede, tawi ko e ballondiral e jooɗaniiɓe laamu ngu e ɗiin nokkuuji, yimɓe ɓee fof e hollitde mettere mum en.
Kolaaɗe waalo e jom jawdi en
Pelle ɗe ngonaa laamuyankooje ina ñiŋa teettugol kolaaɗe daande maayo
Ardiiɓe pelle jeyaaɗe e Dental pelle Ngenndiije Daraniiɗe Jojjanɗe Aadee (FONADH) njuɓɓinii yeewtere jaaynde ñalnde altine 27 desammbar 2010, ngam ñiŋde tettugol kolaaɗe daande maayo. Mammadu Saar, gardiiɗo Dental ngal teskiima wonde « gila ewenmaaji 1989, leyɗe yimɓe hoɗɓe daande maayo ceeraani e teetteede, tawi ko e ballondiral e jooɗaniiɓe laamu ngu e ɗiin nokkuuji, yimɓe ɓee fof e hollitde mettere mum en.
Kolaaɗe waalo e jom jawdi en
Wonande FONADH, ngonka ka ɓeydiima bonde e dumunnaaji cakkitiiɗi ɗi, sibu laamu ɓaftanii arani en kolaaɗe mawɗe, rokki ɗum en tawi diisnondiraani e joom leydi ɓe. Ɓeen ne ngirñitiima ngam reende jeyi mum en e hakke mum en, ɓe cuurti jaɓɓugol laabi sariya keewɗi lelnanooɗi e ordonaas 83.127 mo 5 suwee 1983 kam e jamirooje mum ciynugol (décrets d’application).
Pelle ɗe kaalaani inɗe rokkaaɓe kolaaɗe ɓe walla sosiyeteeji dokkaaɗi ɗi, kono tan won wiyooɓe ko sosiyeteeji Sawuudnaaɓe, Sudaannaaɓe walla nii Ameriknaɓe …
Fonadh ɗaɓii ɗooftagol « hakke jeyi yimɓe wuurɓe e ɗiin nokkuuji ndema mo laamuuji Afrik Faraysenaajo hirnaange (AOF) heptinnoo, ɗe sariya jeyi leydi 83.127 mo hitaande 1983 kam e hoore mum kadi heptini, kollitoowo wonde leyɗe binnditaaɗe e inɗe mawɓe gure walla dente e hoohooɓe mum en ko jeyi dokkaaɗo ɗeen gure walla dente ɗe ɓeen mawɓe walla hoohooɓe ngardii. »
Ɓeydi bone, ko e Muritani, won heewɓe ndokketee leyɗe ngam yeeytoyde ɗum en coggu tiiɗngu sosiyateeji arani, nde tawnoo ɓe mbayi ko no remooɓe ɓe koye mum en, ɓe ngalaa doole moƴƴinde ɗeen leyɗe.


text:
Sellu Dalen JALLO: Doolngal konukooɓe ɓen no hitti kono jurol maɓɓe ngol no habbaa
Saakitaama ñannde :
Duuɓi sappo e go'o kanko e Alfa Konde hiɓe tiindondira e dow woteeji. Caggal njaltudi kala o ewnoo wonnde nguyka waɗiin ko kanko fooli. Hannde no wa'i wa si tawii laawol ngol woncitanike kesum. Tawu Sellu Dalen Jallo, hooreejo lumndiiɓe laamu Alfa Konde no haani yowude jikke e dow ɓee konunkooɓe ciwliiɓe laamu e alat hecci-hanki? Gila ciwlere laamu waɗi, ko hannde go'o hooreejo UFDG ƴetti konngol. Heɗoɗen ɗoo seeɗa e miijo makko. Ko kanko e "Christophe Boisbouvier." maakodi ɗum e talifon


text:
Nawna jonte (pali/ Malariya), woni toɓɓere cellal ko ngalu
Saakitaama ñannde :
Toɓɓere men hannde na haɓodii e jonte kadi no inniree Palu e faransikoore. En yewtidan e Dr Kummbo BOLLI ,safroowo sukaaɓe to leydi Burkina, ɓeyden paaman. En heɗoto sakkiraaɓe yoga hono ɓe reenirta sukaaɓe maɓɓe e ngatooɗe ɓooɗi e ƴamɗe ɗe ɓe njoganii koɗo men hannde.
Heɗoɗee jeewte waɗooje altineere kala e njamdi 8:50 (GMT) Heɗitee nde talaataare e njamdi 17: 50 (GMT).
Oɗon waawi waɗtude baka mon e yewtere dow tonngoode WhatsApp: 00 221 76 644 12 72.
On mbaawi heɗaade taskaramji amen dow kelle Facebook maa Tweter: RFI Fulfulde


text:
Ko mbaaw-ɗen seedtaade e nguurndam kam e golle naalanke men mawɗo biyeteeɗo Sammba Hammaat Gaajo, duttiiɗo e joom mum ñalnde altine 27 lewru abriil 2009, waktu 22ɓo jamma, birnaaɗo ñalnde alarba 29 lewru abriil 2009, waktu 10ɓo. Sammba Hammaat Gaajo jibinaa ko 1960 to Njoofaan Sooro e Gaajooɓe. Ko ɗoon o jeyaa. O jeyaa kadi ko e hinnde wiyeteende subalɓe. Ko ɗum o woni ha o dañi duuɓi 49. Omo ɗacci ɓiɗɓe njeetato, njoyo worɓe e tato rewɓe.
Ko mbaaw-ɗen seedtaade e nguurndam kam e golle naalanke men mawɗo biyeteeɗo Sammba Hammaat Gaajo, duttiiɗo e joom mum ñalnde altine 27 lewru abriil 2009, waktu 22ɓo jamma, birnaaɗo ñalnde alarba 29 lewru abriil 2009, waktu 10ɓo. Sammba Hammaat Gaajo jibinaa ko 1960 to Njoofaan Sooro e Gaajooɓe. Ko ɗoon o jeyaa. O jeyaa kadi ko e hinnde wiyeteende subalɓe. Ko ɗum o woni ha o dañi duuɓi 49. Omo ɗacci ɓiɗɓe njeetato, njoyo worɓe e tato rewɓe.
Ko o naalanke ŋanaa o wonnoo, omo fenta jime, omo yima kadi. Ko o belɗo ƴiiƴam, muñɗo, baawɗo ngondiigu, keewɗo yanooji e wondiiɓe mum.
Meccal makko ko taayoraagal daawmee : ko ɗoo e Nuwaasoot o waɗatnoo ɗum. Nde wonnoo naalankaagal ina woɗɗi e makko e oon sahaa, ɗum tagi so o tiimii e comcol omo ñoota, no diiraango masiŋ o wayi mawnude nii fof, so a ɓadtiima ɗoon tan, nanataa ko daande makko, omo yima, ina yahda e diiraango masiŋ daawmee oo. Ɗum waɗi, won sehil am gooto ko taayoor, ko kamɓe ngondunoo e nder gollordu wooturu (ataliyee), ko denɗiiko to bannge yettoode, ina wiyee Mammadu Soh, ina heewnoo ndeen, so ina yanoo mo, wiya mo : « Sammba aan kay so tawii tan a turiima e masiŋ, aɗa ñoota, so a yimaani tan a ŋoŋat ; tee so a ŋoŋii tan a ɗaanoto ».
Sammba Hammaat Gaajo ummii ɗoo e Nuwaasoot fayde Senegaal ko e kitaale 1989 fayde 1990 ; nde o yahata nde, o rewi ko Rooso ; nde o yettii Rooso, hade makko taccude o tampinaama no feewi, ɗoon ɗo Rooso Moritani ɗoo. O jaggaama ɗoon balɗe, nde wonnoo o alaano kaayitaaji timmuɗi. Caggal nde o woppaa, o taƴti. Ko ndeen hitaande o woppi taayoraagal o fayti e naalankaagal. O taɓiti heen haa ñalnde o ruttii e joowmiiko nde.
O waɗii e naalankaagal ngal golle keewɗe, jooɗɗe , peewɗe, juɓɓuɗe, paayodinɗe, ɗuum leñol ngol ina wawi ɗum seedtaade. Sabu Sammba Hammaat Gaajo ko ɓuri heewde e jimɗi makko, o yimata heen ko waajuyaaji Aduna e ngoƴaaji renndo e leñol ; o yimata heen ko gilli, o yimata heen ko finaa-tawaa, o yimata heen ko gure, o yimata heen ko jaraale, o yimata heen ko satooji, o yimata heen ko maaje, e caaɗli, o yimata heen ko pale, e nammbeeji, o yimata heen ko kolaaɗe jeeri e waalo, o yimata heen ko faggudu e kisal mum. O yimata heen ko pooɗe e dunuule…. Omo weli daande, omo waawi yimde. Omo waawi lelngo konngol e yuɓɓo jimol
Eɗen mbaawi hokkude huunde seeɗa e yeru, e fuɗɗoode jimol makko biyeteengol :
Banndi am debbo.
E ngol jimol omo wiya :
“Banndi am debbo neene maa wiyi, jimoowo resataa ɓiɗɗo mo halfi
Neene maa dey miijaaki, ko cukaagu waɗi fof mawngu ittat!”
Ko ɗum waɗi jimɗi makko keɗaama, keɗtaama e leñol ngol, cariima e nder Fuuta e kummbaaru, njaajii e nder winndere nde. Tee, Sammmba Hammaat Gaajo, no nanirta Pulaar, waawri ɗum nii, ko noon kadi nanirta Wolof, waawiri ɗum, ɓaydi hay tinndi omo waawi tinndude e Wolof.
Kono ɗum fof addanaani mo ñenngeede e wosteede. Alaa fof ko o fotndi ɗemngal Pulaar ngal to bannge giɗli, omo yiɗi Pulaar, omo teddini Fuuta e Fuutankaagal. Ko Pulaar e Fuuta e Fuutankaagal o faarnorinoo, ko ɗuum o ñaaƴirtunoo, ko oon wutte o ɓoorninoo.
Sammba Hammaat Gaajo gorko mo Njaafaan Sooro e Gujaaɓe, naalankaagal maaɗaa wallitii pinal leñol men e yahrude yeeso.
Jimɗi maa belɗi, jurminiiɗi, keewɗi maanaa, coomɗi nafoore mbaɗii oolel e nder gure e laddeeli, taƴtii jolɗe mawɗe, njuuroyiima e gure maamaaje. Jimɗi maa mbelii, mbeltinii ɓerɗe, peertinii hakkillaaji, pinndinii yoga e ɗaaninooɓe, kirjinii ngenndiyankooɓe leñol, coftinii rewɓe leydi e darnde e gollaade, jaŋde e ɓamtaare; mballitii sukaaɓe men hannde e anndude koye mum en, anndude ngenndi mum en, nokkuuji mum en e jeyi mum en, anndude pinal mumen , e ñeeñal mumen e finaa -tawaa mum en.
Yo juuɗe moƴƴe moƴƴe njaɓɓo maa.
Abuu Aamadu Caam, Nuwaasoot
.


text:
Ɓesngu Alfalah (galle Alhajji Mahmuud Bah, almuɓɓe Alfalah e sehilaaɓe mum) mawninii ñalnde 4 lewru saawiyee 2014, e gardagol Umaar Alhajji Mahmuud Bah, hitaande waɗtunde duuɓi capanɗe tati e jeegom duttagol Alhajji Mahmuud Bah mo Jowol (yo yurmeende Alla won e makko, barke Alla saroo e ɓesngu makko). Kewu nguu waɗi ko to duɗal Alfalah to Madiina 3, tuggude e 14w30h haa 20w15h.
Nde jamaanu nguu ari haa jooɗii, fadndanooɓe, ɓe ngaldaa e ngantuuji ɓee fof ngardi. Adii waɗeede ko silki quraana tedduɗo oo. Nde deftere Alla ndee joofii, ko mawɗo Alfalah hono Umaar Alhajji Mahmuud Bah waɗi duwaawu e ɗemngal Arab. Nde o rowi, o waɗti e Pulaar. O salmini jamaanu ngarngu nguu, o yetti miñiiko en ɓee, o jaari almudɓe e sehilaaɓe Alfalah e kuuɓal. O sakkitorii ko haalde rokketeeɓe konngol e joɗnde ndee : Alawi Maalik Bah e Abuu Mborom Gelaajo Bah.
Alawi Maalik Bah haali ko e innde ɓesngu Alhajji Mahmuud Bah e kuuɓal. Caggal calminaali e koofnaali faade e jamaanu njooɗiingu nguu, ko ngol konngol o nantini banndiraaɓe : « Kala nannooɗo wonde galle Alhajji Mahmuud ena waɗnoo caɗeele, yo anndu ɗeen caɗeele ngiwii hannde, Alla ittii ɗe haa laaɓi cer. Luural alaa, peeral alaa hankadi e hakkunde ɓesngu nguu, ko peewal tan woodi. Ko Umaar Alhajji Mahmuud woni mawɗo amen minen fof, kilifa am, gardiiɗo mo min ndewi. Alla jaaraama, on jaaraama ».
Abuu Mborom Gelaajo Bah haali ko innde almuɓɓe Duɗal Alfalah. Caggal salminde banndiraaɓe tawtoraaɓe, o ɓuri abbaade ko e golle Alhajji Mahmuud Bah, teeŋti e yimre jaaroore nde o waɗnoo e Sayku Umaar Taal, e sahaa nde ari, kanko Alhajji Mahmuud Bah e tata Kuñakaari. O sakkitorii ko wasiyaaji feewde e almuɓɓe Alfalah nde ndarotoo ngam rokkitde Duɗal ngal ƴiiƴam kesam e fittaandu hesuru.
Kikiiɗe oo uddiraa ko yimre nde Ceerno Muusaa Ngayde waɗnoo e Alhajji Mahmuud Bah e arab. Tari nde e ɗemngal mum kadi ko ɓiyiiko, kanko Ceerno Muusaa Ngayde. Ko ɗoon yimɓe ɓee mbaynondiri caggal nde nduwii yo en mbaɗtu nii kadi mo wuuri
Tesko-ɗen wonde seernaaɓe mawɓe, hilifaaɓe diine seedtanaaɓe tawtoraama kikiiɗe oo. Ena e ɓeen Ceerno Haamiidu Baal mawɗo, Ustaas Aamadu Yero Kiiɗe, Ceerno Demmba Hammee Kan, Ceerno Abuu Soh mo leegal Siiseem, Ceerno Mohammadu Saydu Sih, Kaliilu Jakitee, Abuu Mborom Gelaajo e Ceerno Abdullaay Aamadu Kan lollirɗo Siddi Kan. Garal jaagorɗe ɓooyɗe kadi wayɓe no Bolle Wan e Soh Aadama Hoore ɓeydii martaba kewu nguu. To bannge ɓesngu galle nguu, caggal Umaar Alhajji Mahmuud, en teskiima heen Alawi Maalik Bah, Mayram Bah, Faatu Alhajji Mahmuud, Jaanga Bah, Halima Bah, Madiina Jaw, Najat Bah e Faatimata Jah lollirɗo Kummba Mboorel ko jiidaa e banndiraaɓe ɓadtiiɓe wayɓe no Abdarahmaani Demmba Bah, Saydu Sammba Ceɗɗel Soh e Alasan Yero Aamadu Soh mo Jiinge. Sehilaaɓe galle oo ne, wayɓe heen Soh Aamadu Jeeri Leli, Kummba Umaar Bookum lollirɗo Kummba Jeewo, Sammba Buuɗi Sal, Abdarahmaani Yuusuf Ñaan ganndiraaɗo Ñaanel banndu Cillo, Mammadu Baylaa Wele, Caam Ibraahiima Maalik lollirɗo Wullum e Mayram Huley Aali Huley Kontee mbaɗii fotde mumen e kewu nguu.
E tonngol, mbiyen ko siyaraaji ɗii mbaɗatnoo faayiida fof ko mo hikka oo ɓuri. Garal hilifaaɓe diine e jagge laamu mawɗe e waɗde faayiida, tawtoregol almuɓɓe Alfalah e sehilaaɓe galle oo e jojjude, ko beldital ɓesngu nguu ɓuri wonde martaba siyaara oo. Arnooɓe fof kooti ko ena mbeltii sabu jogaade njoorto maa Alfalah artu e cagataagal mum so Geno newnii.
Gelongal Fuuta lollirɗo, Njaay Saydu Aamadu


text:
Ngomnati kawtal Lesdi Naajeeriya besdi sukle sanne haro hewtinki kabbidal narral mabbe ko laarani wartirki ko bebbe Lesdi Naajeeriya wujji suudi haa Lesde Yaasi.
Ministaajo mo hakkilanta shaanu kiita Lesdi Naajeeriya Abubakar Malami, SAN,kanyum on besdani be sukle den bawti be larti kabbidal mabbe dum 2020 bee (NSIA), (CSO), CLEEN.
Directaajo mo hakkilanta shaanu kiita ummaatoore haa hukuumawa ngan, Abubakar Dokko kanyum on luutani ministaajo on wi : “ministaajo mo hakkilanta shaanu kiita do nder kabbidal narral wartirki gujjaadum ummaatoore Lesdi Naajeeriya haa yaasi musamman Lesdi Switzerland enanta Bankiiru Lesde Duuniyaaru Ceede ko hewtani 322 Millionji Dalaaje Ceede Lesdi America dum kabbidal mabbe jee Hitaande 2017.
To on numtanno ko saali nder 2020 Naajeeriya wi hebi nasaraaku kabbidal narral wartirki Ceede gujjaadum bee U.S. enanta Bailiwick of Jersey dowko laarani wartirki cede ko hewtani 311 Millionji Dalaaje cede America.
SADIQ ALFA


text:
Geɗe kaantare baɗeteeɗe e cukalon ndewon e nder janngirɗe ko tiitoonde ñalawma hirjino, ñalnde 15 lewru saawiyee 2015 baɗaaɗo to Duɗal Limaam Hadraani nder leegal Mendees to ElMina Nuwaasot. Waɗi hirjinoo ngoo ko Dental Juɓɓule Muritaninaaje ngam Nehdi, tonngirteende COMEDUC e gardagol Siidi Wul Budiid e cukko mum Ahmed Saalem wul Buh.
Waɗi yeewtere ndee ko Dewel Joop e ballondiral e Tabaara Bah, caggal ngardiindi Ashraf Mohammed Weydarago. Waɗanaa nde ko sukaaɓe janngooɓe ɓee e tawtoreede seernaaɓe mum en. E nder ndeen yeewtere, Dewel Joop limtii heen denndaangal caɗeele rewɓe, mawɓe e sukaaɓe, tuggude e nder galleeji haa to nder janngirɗe. O joli e pille ɗo rewɓe joñaa walla lesɗinaa e nder renndo ngoo, ɗawre hujjaaji, owre nde ɓe ngondi haa wontani won e heen faayre mawnde, ɗo o duuɗaani warngooji e geɗe kaantare baɗeteeɗi jamma e ñalawma ɗii. Nde o rowi yeewtere ndee ko cukalon dewon e ngoron duɗal ngal ƴetti konngi ngam hollude jiyanɗe mumen e ngonkaaji ɗii e yeeso janngidiiɓe mumen haa teeŋti no ɓe poti reentoraade e no ɓe poti waɗde ngam daɗde e boneeji tommbotooɓe ɓe ngalaa njurum e hurum. Suɓngo Dental Juɓɓule Muritaninaaje ngam Nehdi e ngalɗoo leegal Mendees ko fawaade e farweende maggal e waɗde kadi ko Fulɓe mbiyataa koo : “ñawndaade gila ñawaani ɓuri ɗaccude haa ñawa wiya ena ñawndoo”.
Njaay Saydu Aamadu


text:
Ko weltaare mawnde ndañɗen hannde nde pinɗen keɓɗen tintinoore Fouta Vision wonnde ɓe keɓtii kanaal maɓɓe Youtube. Nde tawnoo wonaa enen tan, kono kala ɗo pullo jiɗɗo pinal Fulɓe e ɓamtaare ɗemngal Pulaar woni, ene suninoo no feewi e nande wonnde taƴooɓe njanii kadi he gooto e kanaaluuji Pulaar nder Youtube. He lewbi jawtuɗi ɗii, eɗen nganndi, ko kanaal Piindi TV taƴooɓe ɓee njannoo kadi celni ɗum laawol. Waɗti so a naatii he Piindi cuppitoytoɗaa ko he kanaal goɗɗo.
Jokku Taro
Like this:
Like Loading...
Aadee he ƴellitagol Pinal e Ganndal
Sabu men finde tan kawruɗen he yonta mbaylaandi e karallaagal mum toowngal kanum e pine mum ƴellitiide saabii, eɗen njejjita laaɓndaade koye men hol jolɗe ɗe aadee taƴi haa waawi yettaade ɗo o woni hannde ɗoo to bannge pinal e neɗɗaagal. Kono so en ndurnii miijooji men hayso ko seeɗa tan, maa en njiy wonnde neɗɗo, nde o ari he dow leydi ndee hay-huunde o addoraani. Ko o foppoldu ɓoldu, hay ko o suurdi terɗe makko ko kanko faggitanii ɗum hoore makko.
Jokku Taro
Like this:
Like Loading...
Ardo e Dieyla ko gooto e magooji Pulaar mo jaltugol mum addi welkeende mawnde he nder yeeɓiyankooɓe Fulɓe. Nde tawnoo yimɓe ɓee ene njoortinoo he mago ngoo wonde mago yuɓɓungo kadi heewngo kesam-hesaagu. Sabaabu gadano o ene waawi ko ngam yiynoode heen Saydu Bah mo 2STV, ko neɗɗo mo yeeɓiyankooɓe fulɓe nganndi kadi njaɓani ɗum he fanniyankaagal mum.
Jokku taro
Like this:
Like Loading...
Ko ñalnde Talaata 12/04/2022 Abdulay Ali Malal Jallo, gardiiɗo Radio Tele Fulɓe naati ñiiɓirde CNRA yuɓɓo laamuyankeewu halfinaango rokkirde siññaaluuji Tele e reende kuule mum en he nder Senegaal. Omo wonndi e sate mawɗo mo ene jeyaa heen jooma-suudu makko, Raabi Seydi, golloowo kadi he RTF, wonndude e musiɗɗo makko Ibraahima Kebe, jaayndiyanke RTF.
Jokku Taro
Like this:
Like Loading...
Islaam e Pinal Fulɓe ko tiitoonde deftere Ceerno Alhusayni Bah, ɓurɗo lollirde Bacca Bah, yaltunde ko ɓooyani to Galle Saato Papyrus Afrique. Caggal defte makko ɗiɗi fento: “Ñaawoore” e “Firtaare”, Islaam e Pinal Fulɓe kanum ari ko he mbaydi ngoɗndi. Ndee ɗoo kanum wonaa fento e fefindo, kono nde fawii ko he ganndal ngal joom mum anndi renndo mum gila nder haa boowal, ruttii kadi tabitiniri ɗum daliilaaji ƴoogaaɗi he defte binndaaɗe he ɗemngal Pulaar, Arab, Engele e Farayse.
jokku taro
Like this:
Like Loading...
Gargol série Jeewo “Diewo” he Piindi TV addii kesam-hesamaagu he mbaydi magoyaagal Pulaar. Koɗorɗe jooɗɗe, werlaaji kesi e ñaantule jooɗɗe ene cinka ayaawooji laaɓtuɗi ɗi karallaagal numerique newni gaamnogol mum en. Jillondiral pulaagu e tuubankaagal, walla mbiyen tan pinal saareyeewal. Sabu ngaal pinal saareyeewal jaalii hannde he aduna hee fof, waɗi kala jiɗɗo yahdude e aduna o alaa-e- sago ko maa o nokka he maggal.
Jokku Taro
Like this:
Like Loading...


text:
Afganistan: guwerneman tafaama mo alaa debbo hay gooto
Saakitaama ñannde :
Ka taskaram men On Tottaama Konngol hannde e alkamisa on okkii miijooji mon ko faati e laamu hesu tafaangu Afghanistan. Guwerneman mo tawi hay debbo gooto tawaaka e mum. On ngaddiina ji’annɗe mon e gonal rewɓe e nder ndii leydi. Alhɗɗli gulle rewɓe e diina.Heɗoɗee ko joli e jeewte ɗen.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Yi'annde mon ko faati e kawral hakkunde CEDEAO e hooreeɓe laamu ƴanngal Mali
Saakitaama ñannde :
Ka taskaram men On Tottaama Konngol hannde e alarbaare ndee, feewtunoo ko e jonnde nde “Goodluck Jonathan” jooɗodi hanki e Shogel Kokalla Mayga hooreejo jaagorɗe to Bamako. Tawu aadi toɗɗanoondi ndii ngam suɓngooji walla wooteeji laatoto kaa dirtinte yeeso? On ngaddi ji’annɗe e ko foti wonde darnde CEDEAO, kono kadi holno laamu hakkundeewu nguu foti moƴƴinirde golle mum ɗen.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Waalde e dow danki, finde e les ganki, waalde e dow ganki, finde e les danki, fof waalde e jam, finda heen ɓuri. Farayse waaldii e piyanɗe jamma aljumaa, 13 lewru desaambar (jolal), findii e ubbude maayɓe e safrude barmuɓe, ñalnde aset 14 lewru jolal 2015, tawi ndewdaa ɗoon ko ownooɓe (owbeelɓe).
Waalde e dow danki, finde e les ganki, waalde e dow ganki, finde e les danki, fof waalde e jam, finda heen ɓuri. Farayse waaldii e piyanɗe jamma aljumaa, 13 lewru desaambar (jolal), findii e ubbude maayɓe e safrude barmuɓe, ñalnde aset 14 lewru jolal 2015, tawi ndewdaa ɗoon ko ownooɓe (owbeelɓe).
Jamma aljumaa, 13 jolal 2015 owbeelɓe dadiiɓe pafti pettooji, jogiiɓe petelaaji hare njanii e won e nokkuuji e nder Paris, laamorgo leydi Farayse. Njangu nguu waɗii maayɓe 130 e barmuɓe 352 e nder heen 99 wonɓe e ngonka caɗtuka, paayniika.
Ena sikkaa wonde owbeelɓe ɓee peccii ko e goomuuji tati, jettiiɗi nokkuuji keewɗi e nder Pari. Won e maɓɓe yahɓe to dingiral fuku koyɗe heedde 21w20h. Oon sahaa tawi ko fijannde fuku hakkunde Farayse e Almaañ ena ruuki e nder dingiral ngal. Faransuwaa Olannde, mawɗo leydi ndii e hoore mum wonnoo ko to nder dingiral too, ena yeeɓa bal. Nde fettaango ngoo dilli, sokla e faayre ɗuhii e ɓerɗe, ndeenka ɓadtiika mo nulani elikopteer, arani mo. Sabaabu fettaango ngoo ko gooto e owbeelɓe ɓee fettinnoo dadol mum e sara damal dingiral fuku ngal, wartii, nawori goɗɗo.
Won taƴre woɗnde yaaɓani, heedde 21w25h, to Ñaamirɗe Kariyoŋ (Carillon) e to Peti Kammbodse (Petit Cambodge) to tunndo 10ɓo (10e Arrondissement) e nder wuro Pari, haa hannde. Ndeen taƴre walla nguun goomu ari ko e werlaa ɓaleejo, ena jogii petelaaji hare, pelli ko aldaa e paltoor e jamaanu tawanoongu ɗoon nguu. Yimɓe 15 mbaraama heen. Heedde 21w30h, fettaango ɗimmo kadi eelti e sara dingiral fuku Farayse ngal. E oon sahaa gooto walla hojomaaji ɗiɗi caggal mum (21w32h), petelaaji ndillii kadi to tunndo 11ɓo. Ɓeen felluɓe toon ngoni kadi ko e werlaa ɓaleejo. Njangu to 92 mbedda Shanon e ñaamirde wiyeteende Bel Ekip (Belle Equipe) waɗi ko heedde 21w36h. Yimɓe sappo e njeenayo mbaasii heen pittaali mum en.
Nde yahi haa heedde 21w40h, woodi tato e yimɓe owbeelɓe ɓee yaltuɓe e werlaa ɓaleejo mo njolnoo, naati ɗoon e nokku pine e pijirlooji biyeteeɗo Batakalaŋ (Bataclan), ngudditi jeyli e dow yimɓe, mbari heen pittaali keewɗi, ko jiidaa e barmuɓe heewɓe. Ko fijirde mawnde doornoo ɗo Batakalaŋ ɗoo. Heedde saanga 21w53h kadi, fettaango tataɓo dilliti e saraaji dingiral fuku, ko gooto kadi e ow-beelɓe ɓee fettini dadol mum.
Ɗiiɗoo njanguuji fof baɗduɗi e nder sahaa gooto, e nder sahre wootere, ngollii ɗum en ko worɓe njeenayo. Heen njoyo ɓalli mum en keptinaama. Ɓeen ngoni Barahiim Abdel Salaam, Sami Amimuur, Omaar Ismayla Mustefay, Ahmad Al Mohammad e biyeteeɗo Bilaal Hadfi. Tato e owbeelɓe ɓee ndonkaama heptineede walla tawa ɓalli mum en njiytaaka nii, Alla e pafti mum en heewnoode semmbe. Baɗtuɗo jeenaɓo oo, hono biyeteeɗo Salah Abdel Salaam ko naatɗo e sooynde, yiytaakaa tawo. To bannge miijo, ena sikkaa wonde fotata ɗowde golle ɗee ko belsiknaajo biyeteeɗo Abdel Hamiid Abawuud, baraaɗo e pellondiral baɗngal hakkunde owbeelɓe e polis Farayse ñalnde alarba 18 noowammbar to Saint-Denis, e nder Pari. Ko oon woni jannginoowo owbeelɓe ɓee karallaagal konunkaagu, diftagol e peeje njanguuji.
Ardiiɓe leyɗeele keewɗe neldii duwaawu feewde e mawɗo leydi Farayse ngam renndude e ɓesngu Farayse sunaare so wonaa Bashaar Al Asaad, hooreejo leydi Siiri, biyɗo ko heptii hannde leydi Farayse koo ko rewam dawrugol mum to leydi Siiri. Ɗuum ena jeyaa e ko laynata deeneeri owbeelagu e nder winndere ndee.
Njaay Saydu Aamadu (Gelongal Fuuta)